KUMITAT PERMANENTI DWAR IS-SAĦĦA

(Rapport Uffiċjali u Rivedut)

Laqgħa Nru. 2

L-Erbgħa, 16 ta' April, 2014

Stampat fl-Uffiċċju tal-Iskrivan

Prezz €2.50

KUMITAT PERMANENTI DWAR IS-SAĦĦA

Laqgħa Nru. 2

L-Erbgħa, 16 ta' April, 2014

Il-Kumitat iltaqa' fil-Palazz, il-Belt Valletta, fis-6:43p.m.

Il-Minuti tal-Laqgħa Nru. 1 li saret fis-26 ta' Marzu, 2014 ġew konfermati.

IS-SITWAZZJONI INDUSTRIJALI FIL-QASAM TAS-SAĦĦA.

DISKUSSJONIJIET MAL-UNIONS EWLENIN.

ETIENNE GRECH): Fil-laqgħa tal-lum ħa niltaqgħu biex niddiskutu s-sitwazzjoni industrijali fil-qasam tas-saħħa.

Fil-fatt stedinna diversi unions u anke associations - li jiena nemmen li wħud minnhom huma utli ħafna - biex jattendu għal din il-laqgħa.

Aħna stedinna l-Unions ewlenin biss, imma ovvjament jekk hemm xi assoċjazzjonijiet oħra żgħar li jkunu jridu li nikkomunikaw magħhom, huma welcome li jagħmlu dan.

Nixtieq ninfurmakom ilkoll li l-laqgħa kollha kemm hi se tkun streamed-live bl-awdjo biss.

Nixtieq nibdew id-diskussjoni billi nsejjaħ l-ewwel lill-Assoċjazzjoni tal-Private Medical Doctors.

Il-Membri Parlamentari preżenti huma l-Onor.

Claudio Grech li huwa l-kelliem ewlieni tal-Oppożizzjoni dwar is-Saħħa; jien iċ-Chairman tal-Kumitat, Etienne Grech; hawn preżenti wkoll is-Segretarju Parlamentari għas-Saħħa l-Onor.

Minn naħa tal-APFD hawn preżenti Dr Anthony Azzopardi u Dr Jason Bonnici.

Tixtiequ tagħmlulna xi preżentazzjoni?

DR ANTHONY PAUL AZZOPARDI (President tal-Association of Private Family Doctors (APFD)): L-ewwel nett nixtieq nirringrazzja lill-Kumitat talli għoġbu jistiedinna biex nagħmlu l-preżentazzjoni tagħna.

Napprezzawha ħafna għaliex forsi b'hekk nistgħu nwasslu l-ideat tagħna dwar is-sistema tas-saħħa f'Malta.

Bħala association ilha mwaqqfa kważi għaxar snin.

Waħda mill-aims tal-association kienet dejjem biex nagħtu kura mill-aħjar lill-pazjenti tagħna.

Dan kien l-iskop tagħna kważi mill-bidu nett.

U dejjem qed nagħmlu mill-aħjar għax jidhirilna li dan jagħti iżjed sodisfazzjon lilna.

U naturalment, iktar ma jkollna faċilitajiet u nistgħu naħdmu mal-pazjent, iktar nistgħu naqdu lill-pazjent tagħna wkoll.

F'dawn l-aħħar snin, ħafna flus u sforz marru f'Mater Dei - li hija xi ħaġa li naturalment tinftiehem - però jidhrilna li huwa żmien li ninvestu fil-kura primarja.

Kellna diġà ħafna laqgħat ma' ministri preċedenti u anke ma' uffiċjali għolja tad-Dipartiment tas-Saħħa.

Għax jidhrilna li dejjem aħjar nimxu b'soft approach milli b'mod ta' konfrontazzjoni.

Fil-fatt dejjem imxejna hekk u dejjem kellna laqgħat kordjali mmens.

Fil-fatt, kulħadd deherlu li dak li qed nipproponu aħna, kienet ħaġa ovvja u li tagħmel sens, u dejjem irnexxielna niddubbaw u notjenu titjieb f'dak li nistgħu noffru għall-benefiċċju tal-pazjenti tagħna.

Nistgħu ngħidu li kull ministru pprova mill-aħjar, u kieku ċ-ċirkostanzi kienu differenti, żgur li konna notjenu iżjed!

Eżempju ta' dak li kienet tgħid il-Professur Starfield - u li preżentament qed jiġi attwat f'Malta - huwa r-rikjesta tat-test tal-cancer tal-prostata.

Sa ftit żmien ilu, kien ikollna nibagħtu lill-pazjent għand urologu, u dan kien jieħu l-appuntament wara xi sena.

Il-lista ta' stennija kienet dejjem titwal.

Dan iż-żmien, nistgħu ngħiduh aħna, il-lista ta' stennija niżlet ħafna.

Nista' nsemmi affarijiet oħrajn bħal pereżempju, l-HbA1c, li huwa t-test taz-zokkor; fejn naqqset il-ħin ta' stennija tal-pazjenti; u qegħdin nagħtu injezzjonijiet tal-influwenza fejn it-tabib huma mħallas biss għas-servizz u l-Gvern jipprovdi l-vaccine.

Però, jidhrilna li nistgħu nagħmlu iżjed!

Dan qed jiġi rikonoxxut, forsi mhux mid-Dipartiment b'mod uffiċjali, imma b'mod effettiv fil-parti klinika.

Bħalissa kien hemm għaddejjin tliet kumitati fejn pazjenti li jbatu minn Chronic Obstructive Pulmonary Disease (COPD) kienu qegħdin jippruvaw jibagħtuhom id-dar mill-Isptar forsi ftit qabel, ħalli jserħu naqra mil-load tal-Isptar u daħħlu lilna bħala t-tabib li jkun qiegħed on the receiving end biex ikun jista' jilqa' l-pazjent la darba jmur id-dar.

Mal-Emerġenza wkoll qegħdin nagħmlu l-istess ħaġa.

Il-bieraħ kellna laqgħa ma' Mr Ray Gatt, l-Orthopaedic Surgeon, li qed jipproponi li għal bidu jsir proġett pilota fejn pazjenti li jkollhom hip replacements wara jumejn jintbagħtu d-dar imbagħad jiġu segwiti mit-tabib tal-familja u mill-komunità.

Din mixja wkoll.

Però jidhrilna li aħna nistgħu nagħmlu ħafna iżjed!

Aħna fl-assoċjazzjoni tagħna qegħdin 106 tabib, li kollha naħdmu fil-privat biss.

Il-membri tagħna jaraw 70% tal-ewwel laqgħat fil-kura primarja.

Din hija figura tal-Gvern.

Jidhrilna allura li aħna verament gate keepers tas-saħħa.

Kien hemm dak ir-rapport li ħareġ fi Frar: "Health Systems in Transition" fejn kien qed jgħid li l-poplu jħallas 34% tat-total tal-ispiża tas-saħħa f'Malta, u dan huwa tiela.

CLAUDIO GRECH: Dr Azzopardi, biex nifhem il-persentaġġi, 106 tabib provide the 70%, jew it-tobba kollha li joperaw fil-komunità, jipprovdu s-servizz?

DR ANTHONY PAUL AZZOPARDI: It-tobba fil-komunità huma kemm it-tobba tal-privat kif ukoll t-tobba taċ-ċentri tas-Saħħa.

It-tobba tal-privat jipprovdu 70% tal-kura.

CLAUDIO GRECH: Jiġifieri mhux dawn il-106?

DR ANTHONY PAUL AZZOPARDI: Il-106.

Imbagħad hemm ftit tobba li qegħdin jaħdmu mal-Gvern u għandhom Contract B u li jistgħu jaħdmu fil-privat ukoll.

Però dak, kull ma jmur qed jonqos.

Kif se ngħid 'l quddiem, it-tobba li jaħdmu mal-Gvern qegħdin 80% taħt Contract A, fejn privat ma jagħmlu xejn, u baqa' dak l-20% biss li jaħdmu fil-privat.

Dejjem nitkellmu fuq sostenibilità (Interruzzjonijiet)

CLAUDIO GRECH: Però tobba fil-komunità, 106 hawn?

Apparti tal-Contract B?

Naħseb hawn ħafna iżjed.

DR ANTHONY PAUL AZZOPARDI: Ejja ngħidu li forsi hemm 20 jew 30 oħra li mhumiex membri tal-Assoċjazzjoni tagħna.

Nixtiequ dejjem nippruvaw naqblu li r-riżorsi huma limitati u nużawhom mill-aħjar possibbli.

Dan huwa mod kif jaħdem it-tabib fil-familja.

It-tabib tal-familja fil-privat ma jistax jaħdem kif tabib jaħdem fl-Isptar, fejn jagħmel it-testijiet kollha possibbli forsi jara jsibx xi ħaġa mhux normali.

Aħna naħdmu sempliċement biex tikkonferma dijanjosi.

Jekk il-pazjent iħallas minn butu ma tistax taqbad tbellgħalu u tneffqu ħafna flus!

Din hija l-filosofija tagħna!

Naqblu magħha perfettament!

Sfortunatament, kull meta tissemma' l-kura primarja dejjem jissemmgħu ċ-ċentri tas-saħħa biss.

Aħna jidhirilna li dan mhux biżżejjed.

Għaliex mhux kulħadd kuntent li jmur fiċ-ċentri tas-saħħa.

Dan speċjalment għaliex tabib tal-familja jipprovdi kontinwità.

Bħalissa ħierġa suppost is-sistema tal-ID Card system.

Jidhrilna li dan huwa mod kif niddentifikaw it-tabib tal-familja u allura għandha tiġi sfruttata ħafna iżjed.

Hemm bżonn naturalment li jkun hemm IT system iżjed robusta!

Qed nikkwota artiklu mill-gazzetta "The Guardian" ta' ftit ġranet ilu, fejn pazjent anzjan qal li jrid il-personal touch speċjalment pazjenti xjuħ.

L-inizjattiva tat-Tabib tal-Familja Tiegħek, the Doctor of Your Choice, ta' ftit snin ilu, kienet inizjattiva tajba ħafna!

Għaliex in-nies irid ikollhom tabib tagħhom li jiddentifikaw miegħu.

F'dan il-mument, il-kura primarja privata hija qawwija u għadha affordable ħafna.

Jekk jidhrilna li t-tabib tal-familja għandu jiġi mgħejjun, iċ-ċentri tas-saħħa jistgħu forsi bi spirtu ta' iżjed ekwità jgħinu lil dawk in-nies li forsi ma jistgħux jaffordjaw li jmorru privat.

Jidhrilna li l-investiment fil-kura primarja huwa kruċjali għaliex wieħed mix-xogħol tagħna huwa l-prevenzjoni.

Kull pazjent li jispiċċa pazjent ta' kardjoligi, stents, bypass, eċċ, ifisser li dan mexa t-triq kollha, saħħtu ma ħax ħsiebha jew ma ħadulhux ħsiebha u spiċċa fejn spiċċa.

Jiġifieri flok nonfqu miljuni fi stents u affarijiet hekk, nistgħu noffrulu prevenzjoni qabel ma jimrad.

L-ewwel semmejna li 80% tat-tobba, ħadu contract A. Dan il-Gvern innegozja kondizzjonijiet ġodda u tajbin ħafna għat-tobba li jaħdmu fiċ-ċentri tas-saħħa.

Però, li ġara huwa li ma naħsibx li stennew li 80% se jieħdu contract A, mela privat mhumiex jaħdmu.

Oħra, it-trainees il-ġodda - dawk li qegħdin jitħarrġu biex isiru speċjalisti fil-family practice - kollha qed imorru fiċ-ċentri tas-saħħa.

Mela allura hemm inqas tobba jaħdmu fil-privat.

Barraminnhekk, it-tobba qegħdin jixjieħu!

Jidhirilna li bħala Gvern għandu jkollu viżjoni naqra iżjed fit-tul, għaliex ma nistgħux nimxu ħames snin ħames snin, għaliex 20 sena oħra, il-maġġoranza tagħna jkunu waqqfu mix-xogħol!

Hemm bżonn li l-kura privata issir iktar attraenti, l-inizjattivi għandhom ikunu ppjanati tajjeb u għandha tinkludi din il-biċċa tax-xogħol.

Ovvjament dan għandu cost.

Il-cost irid ikun investiment, li kif qed nitkellmu jew tieħdu meta l-pazjent ikun marad u traqqa, jew inkella tipprova tippreveni u żżommu b'saħħtu.

Aħna għandna ħames jew sitt ideat: waħda li ntejjbu l-expertise u l-motivazzjoni fil-kura privata; protocols, forsi tagħmilha motivazzjoni, forsi jkun hemm fees for service, pereżempju tilqim li jsir fiċ-ċentri tas-saħħa nkunu nistgħu nagħmluhom aħna u smear tests forsi nistgħu nagħmluhom aħna wkoll.

Jidhrilna li għandna bżonn iktar mod fejn nistgħu naħdmu, dak li jissejjaħ elbow rooms.

Pereżempju Schedule 5 - il-kartuna s-safra - għalissa jrid jiffirmaha konsulent bilfors.

Din tieħu ħafna ħin lill-kura sekondarja, lill-konsulenti.

U finalment jekk jidhirli li pazjent għandu pressjoni għolja u għandu bżonn ċerta mediċini, 99% dan se jiġi konfermat u jiktibilu.

Imma sadanittant ikun inħela ħin tal-istaff, tal-konsulent u tal-infrastruttura kollha tal-Isptar.

THE CHAIRMAN: Però Dr Azzopardi, in-naħa tas-South, fejn naħdem jien u Dr Jason Bonnici, għall-blood pressure it's quite easy and quick.

Tagħmel referral ticket liċ-ċentru tas-saħħa ta' Raħal Ġdid, u xi xahar wara jirċevuha.

In-naħa l-oħra ta' Malta l-istess?

DR ANTHONY PAUL AZZOPARDI: Fil-Health Centre tal-Gżira, għandek xi tmien ġimgħat għall-appuntamenti.

Plus imbagħad xi ġimgħatejn u xahrejn oħra biex toħroġ il-kartuna s-safra.

Tul żejjed.

DR JASON BONNICI: Fil-fatt nikkonferma li s-sistema m'hijiex hekk ma kullimkien.

In-naħat tagħna, kemm nagħmlu ticket of referral u l-pazjent jinqeda mill-ewwel.

Postijiet oħrajn jibagħtu għal-pazjent, jerġgħu jarawh darba, darbtejn, tlieta, biex jikkonfermaw li għall-pressjoni għolja u imbagħad jingħata l-kartuna s-safra, forsi bl-istess mediċini jew mediċini oħrajn, li huwa differenti minn kif naħdmu aħna.

U sfortunament tkun qed taħli l-ħin lill-pazjent, li jrid jieħu l-leave biex imur darbtejn tlieta għal xi ħaġa li tista' tinqeda iktar malajr.

GODFREY FARRUGIA: Jekk nista' ngħid xi ħaġa, forsi neħilsuha ftit ħafif.

Mid-diskussjonijiet li kellna f'din l-aħħar sena jirriżulta - anke fil-white paper waqt il-konsultazzjoni pubblika li kellna mal-21 stakeholders li minnhom kien hemm anke intom li ppreżentajtu karta u anke minn naħa tal-membri - li l-way forward għandha tkun li hemm erba' mardiet partikolari, waħda minnhom hija l-pressjoni, l-oħra hija l-ażżma, u l-oħrajn ma niftakarhomx bl-amment.

Hemm madwar 20 u 25 mediċina li ġew verifikati u anke proposti minn numru ta' tobba, li jistgħu jkunu mediċini li t-tabib tal-familja jista' jkollu l-jedd u d-dritt li jbiddilhom fil-kartuna s-safra, biex b'hekk jissimplifika l-affarijiet.

Apparti t-test pereżempju li semmejt tal-prostata, hemm testijiet oħrajn li jissimplifikaw il-proċess, bħal tal-bone density, ir-referral tal-fiżjoterapista, ir-referral ukoll ta' kwalunkwe x-ray jekk pazjent irid imur ġo ċentru tas-saħħa.

Bis-saħħa t'hekk, anke l-waiting time, bħalma waqaf mill-aspett ta' test sempliċi tal-prostata bħala screening, l-istess ġara fil-każ tal-bone density, fejn illum waiting time m'hemm xejn.

Imma, bħalma għidt sew waqt id-diskors tiegħek, is-suċċess tal-kura primarja, biex żgur inħajjru iktar tobba jibqgħu fis-settur ta' public-private health mix, hu li nagħtu emfasi u ninkoraġixxu lit-tabib imur fis-settur privat.

Fil-fatt, minn dawk li ggradwaw issa bħala speċjalisti tal-familja, tnejn biss marru fil-privat minn numru ta' madwar 63 f'dawn l-aħħar snin.

Huwa numru żgħir wisq!

Naħseb li s-sistema għandha tkun ibbażata fuq żewġ affarijiet.

Waħda hija l-IT system.

M'hemmx dubju li l-way forward tal-Gvern, anke mid-diskussjonijiet li kellu l-Ministeru magħkom - u nemmen li l-Onor.

Fearne se jkompli minn dan l-aspett - hija li bis-sistema tal-e-id u MyHealth, din se tkun l-istess kemm għas-settur pubbliku, kif ukoll għas-settur privat.

Bil-Myhealth, mingħajr ma trid, se toħloq aċċess għal kull pazjent biex b'hekk mhux biss ikollkom provdut lilkom dak li jsir ġo sptar bħal Mater Dei jew sptar ieħor, bħalma huwa Mount Carmel jew sptar ieħor bħalma huwa Karin Grech Hospital, imma anke l-istess stejjer tagħkom jistgħu jkunu provduti lit-tobba li jkunu hemmhekk.

Naħseb li ċ-ċavetta li se toħloq dan hija proprju l-e-prescription!

Bl-introduzzjoni tal-e-prescription fil-fatt se nwasslu biex b'mod gradwali nevolvu għal dak il-proċess.

(Interruzzjonijiet)

THE CHAIRMAN: Il-ħin qed jagħfas daqsxejn.

DR ANTHONY PAUL AZZOPARDI: Għandna ninċentivaw il-group practices għaliex b'hekk inkunu nistgħu nkopru l-pazjent 24 siegħa kuljum.

Jidhrilna li hemm bżonn nibdew naħdmu bi sħab maċ-Ċentri tas-Saħħa.

Bħalissa qed naħdmu in parallel.

Imma jekk jista' jkun mhux in parallel inkunu, imma viċin ta' xulxin.

Jiġifieri jekk pazjent narah jien, jew rawh miċ-Ċentri tas-Saħħa, jien għandi nkun naf x'ġara u vice-versa.

B'hekk, il-pazjent jew għax ma jsibniex, jew għax li jrid imur pubbliku, jinqegħda xorta.

L-aħħar ħaġa nett kienet il-patient registration.

Din naħseb tmur mal-e-id, għaliex għandha konnotazzjonijiet legali wkoll.

Għaliex biex tabib joħroġ, irid ikun responsabbli tal-pazjent ta' ġara u x'ma ġarax, irid ikun hemm tabib jiddentifikah il-pazjent.

Ma jistax il-pazjent jgħid li mar għand Dr Jason Bonnici, ġie għandi, ġie għandek, imbagħad jgħid x'ġara u x'ma ġarax, għaliex legalment ma tagħmilx sens!

THE CHAIRMAN: L-Onor.

CHRISTOPHER FEARNE (Segretarju Parlamentari għas-Saħħa): Grazzi Mr Chairman.

Jien nixtieq ngħid mill-bidu nett - għax din hija l-ewwel laqgħa li qed nattendi ta' dan il-Kumitat - li dak li sar f'din l-aħħar sena, immexxi mill-Onor.

Godfrey Farrugia, bħal f'oqsma oħra sar, ħafna u ħafna xogħol - u hawnhekk nirringrazzjah pubblikament tax-xogħol kbir li għamel f'din is-sena – u fil-qasam tal-kura primarja ħa nkompli nibni fuqu.

Dak kollu li għamel l-Onor.

Farrugia u t-team tiegħu fl-ewwel sena ta' dan il-Gvern, ħa nkomplu naħdmu fuqu fix-xhur u snin li ġejjin anke bl-għajnuna kontinwa tal-Onor.

Bla dubju ta' xejn nemmnu li l-qasam primarju huwa importanti ħafna.

Bħalma tafu intom, aħna f'dawn il-ġranet qegħdin niltaqgħu mal-Assoċjazzjonijiet u mal-Unions kollha li huma involuti f'dan is-settur.

Għadna ma ltqajniex ma' kulħadd.

Mal-APFD jidhirli li ħa niltaqħu l-ġimgħa d-dieħla.

Ħa jkollna ċans li niddiskutu f'naqra iktar dettall mhux biss bħala kumitat parlamentari imma anke bħala Gvern, dawn il-proposti, li ħafna minnhom huma mibnijin fuq dak li għamel l-Onor.

CLAUDIO GRECH: Dr Azzopardi semmejt u għamilt ħafna enfasi fuq l-IT system.

Nieħu gost nisimgħek, għax proprjament sa ftit snin ilu meta jien kont nitkellem fuq l-IT kienu jħarsu lejja qisu qed ngħid xi ħaġa eżoterika, iżda illum, li nisma' lilkom il-professjonisti titkellmu dwar kemm hija importanti t-teknoloġija f'dan il-qasam, ovvjament huwa vitali.

Anke meta tara barra minn Malta, fejn hemm żviluppi kbar ħafna għaddejjin mhux fuq is-sistemi per sè - għax is-sistemi mort, xtrajthom u implimentajthom - però, iktar fuq l-aspett ta' reġistrazzjoni, li semmejt, u l-aspett tax-sharing tal-informazzjoni.

Bis-sistema, li fl-opinjoni tiegħi hija l-qofol tal-health care system tagħna, tista' tgħid, li intom għandkom l-għarfien legat kollu tal-informazzjoni tal-pazjent għandkom.

Imbagħad hemm dik fl-istituzzjonijiet.

Mhijiex domanda faċli.

Hija domanda li f'ħafna pajjiżi hemm dibattiti kbar sa liema livell il-pazjent lilek jagħtik il-kunsens safejn inti għandek tikkondividi dik l-informazzjoni u iktar u iktar ma' min u sa liema stadju għandek tikkondividi.

Forsi kellkom xi diskussjonijiet f'dan is-sens?

Però, huwa aspett li huwa interessantissimu, b'mod partikolari minħabba l-emfasi li qed tagħmlu fuq is-sistema.

DR ANTHONY PAUL AZZOPARDI: Importanti ħafna.

Però, l-ewwel ħaġa, kif semmejt inti, il-pazjent irid jagħtik il-kunsens.

It-tieni, mhux neċċessarjament tiddivulga kollox!

Ċertu affarijiet huma bażiċi; jekk jien il-penicillin ma jaqbilx miegħi, dik hija ħaġa importantissima li jkun jaf kulħadd biha!

Imma jekk jien kelli xi skappatura, mhux bilfors irid ikun jaf kulħadd!

Hemm informazzjoni u hemm informazzjoni!

Però, dak li għandu x'jaqsam mal-kura tal-mument tal-pazjent, pereżempju attakk tal-ażżma, huwa importanti li l-isptar jaf kemm-il darba kellu attakki!

Jekk il-pazjent jagħtini l-permess, ma nsibu l-ebda diffikultà!

THE CHAIRMAN: Dr Azzopardi, għal li jista' jkun, is-sistema tal-MyHealth li jużaw l-e-id, li anke t-tabib irid ikollu l-e-id, dik taqbel magħha?

DR ANTHONY PAUL AZZOPARDI: Insibu naqra cumbersome, għaliex il-pazjent irid imur l-Evans u issa Gattard House biex japplika.

CLAUDIO GRECH: Issa ħa tidħol l-electronic ID.

Meta ħa jiġi għandek, ħa jiġi bl-electronic ID card.

DR ANTHONY PAUL AZZOPARDI: Jekk tiġi dik, tissimplika ħafna l-affarijiet!

CLAUDIO GRECH: Però qabel ma kienx hemm metodu kif setgħet issir differenti.

Ir-reġistrazzjoni, minħabba li b'mod partikolari għall-finijiet tas-servizzi tas-saħħa qiegħed taqsam l-iktar electronic information sensittiva possibbli li jista' jkollok, ma stajtx tagħmilha billi tapplika online u ma jkollokx ...

THE CHAIRMAN: Konfidenzjalità.

Fil-fatt għadna kif smajna li issa qed isiru diskussjonijiet biex anke l-Isptar San Vinċenz ikun jista' jingħaqad, bħala IT, ma' Mater Dei.

Naħseb li din is-sistema li tuża l-e-id tal-Gvern hija tajba għax kulħadd ikollu, u l-General Practioners ikunu jistgħu jaraw ir-riżultati, l-x-rays, eċċ. L-Onor.

GODFREY FARRUGIA: Hemm ħaġa li lili tinkwetani u fejn anke jien kelli diskussjonijiet mal-Għaqda Dinjija tas-Saħħa dwar meta niġu għall-prevenzjoni u meta niġu għall-iscreening.

Mill-aspett pubbliku dan isir, u jsir b'mod li jkun hemm moniteraġġ tal-performance tiegħu, eċċ, kif inhija suppost.

Mill-esperjenza tiegħi personali, u anke ta' tobba oħra fil-privat, jien tal-fehma li din l-istandardisation mhijiex dejjem issir.

Għalkemm hemm aċċenn ħafna ta' prevenzjoni mit-tobba fil-privat, imma, l-performance tagħha, l-auditing tagħha ma jsirx kif suppost.

Din hija waħda mill-affarijiet fejn żgur tgħinna biex ikollna health outcomes li jkunu iktar pożittivi milli huma llum.

Fil-fatt ma jirriflettux l-istampa reali meta aħna imbagħad nagħmlu l-indiċi tagħna u mmorru barra minn Malta.

THE CHAIRMAN: Grazzi Onor. Farrugia.

Iktar mistoqsijiet?

Nirringrazzja lil Dr Anthony Paul Azzopardi.

MR BERNARD CARUANA (President tal-Malta Union of Psychologists (MUPP)): Se nipprova ma ndumx, għax hemm ħafna nies li għad iridu jitkellmu.

Bażikament, aħna, bħala assoċjazzjoni u union ilna neżistu mill-1992.

Qegħdin affiljati mal-European Federation of Psychology Associations, fejn jien ukoll qiegħed fuq il-kumitat eżekuttiv ta' din l-assoċjazzjoni.

Qegħdin ukoll assoċjati mal-International Union of Psychological Science.

Bażikament aħna nirrapreżentaw il-psikologi kollha li jaħdmu mal-Gvern.

Għandna wkoll il-leeway biex niffirmaw il-ftehim kollettiv kif ukoll il-ftehim settorjali.

Il-psikologi fid-diviżjoni tas-saħħa oriġinarjament kienu jiġu mpjegati f'Mount Carmel Hospital.

Issa, fil-preżent qegħdin iktar imferxin.

Bażikament hemm grupp ta' psikologi wkoll li qegħdin jaħdmu fl-Isptar Mater Dei.

Sfortunament għalissa għad m'hemmx psychological services f'Sant Vincenz de Paule għall-anzjani.

Hija xi ħaġa li trid tiġi żviluppata wkoll 'l quddiem.

Ovvjament, at the moment hemmhekk ma jaqax taħt id-Diviżjoni tas-Saħħa, però, is-saħħa u s-saħħa psikoloġika tal-anzjani, hija importanti wkoll.

Aħna, bħala assoċjazzjoni tal-psikoloġija għandna viżjoni għas-servizzi tal-psikoloġija ħolistika.

L-eks Ministru Godfrey Farrugia kien jgħid li bażikament kull ministru huwa ministru tas-saħħa.

Bażikament, fejn tidħol il-psikoloġija nitrattaw ma' ħafna aspetti tal-individwu, kemm fl-iskejjel, fuq il-postijiet tax-xogħol u fil-forensika.

Fil-fatt, għandna psikologi mal-Gvern li jaħdmu fil-forensika, fl-edukazzjoni u fis-saħħa.

Fl-opinjoni tagħna, aħna ridna naħdmu għal dipartiment wieħed tal-psikoloġija, li jinkorpora dawn l-areas kollha.

Dan biex l-ewwel nett ma jkunx hemm duplikazzjoni ta' xogħol u wkoll biex in-nies iktar jinqdew malajr u ħolistikament.

Pereżempju, jekk jien mort bit-tifel fid-Dipartiment tal-Edukazzjoni, mhux imbagħad irrid immur bit-tifel is-CDAU jew iċ-child guidance clinic u naraw it-tifel pereżempju minn tliet aspetti differenti.

Fl-istess ħin ukoll, ikun hemm data miġbura tal-individwi kollha.

U f'pajjiż żgħir bħal Malta, fejn is-servizzi pubbliċi huma uniċi u jservu lill-populazzjoni kollha, dik id-data tista' tintuża bħala hub of research anke fl-Ewropa fejn ma jkunx hawn bħala.

B'hekk tkun tista' tagħmel longitudinous studies u studji oħra għax għandek data qawwija psikoloġika.

Anke jekk pereżempju qed nitkellmu fuq is-sistema tal-probation, isir profiling, eċċ. Jekk ikollok dipartiment wieħed, jista' jkollok il-profiling ta' persuna minn mindu kienet l-iskola sakemm waslet hemmhekk.

Dik hija l-viżjoni tagħna tal-psikoloġija.

Bażikament aħna qegħdin naħdmu f'areas u nidħlu f'areas ġodda.

THE CHAIRMAN: Mal-Appoġġ għandkom psikoloġisti?

MR BERNARD CARUANA: Iva, għandna psikoloġisti mal-Appoġġ ukoll.

Il-bżonnijiet fid-Diviżjoni tas-Saħħa huma kbar.

Aħna naħsbu li n-numri li hemm bħalissa fid-Diviżjoni tas-Saħħa, mhumiex biżżejjed biex ikopru l-bżonnijiet kollha li jista' jkun hemm.

Sfortunatament hemm problema ta' spazji u ta' apparat, speċjalment fl-Isptar Mater Dei.

Ovvjament dawn huma teething problems għax qegħdin fil-bidu ta' dawn is-servizzi l-ġodda.

Nittamaw li jiġu solvuti biż-żmien.

Qegħdin nippruvaw noħolqu servizz ta' psikologi fl-Emerġenza.

Forsi 'l quddiem għandu jkun hemm team ta' psikologi li jkunu jaħdmu around the clock, speċjalment fl-isptar ġenerali.

B'hekk, jekk tinqala' trawma, jew xi ħaġa, din mhijiex se tinqala' f'ħinijiet tax-xogħol biss, imma tista' tinqala' fi kwalunkwe ħin!

Qed naħdmu wkoll fuq sistema li diġà qed tiġi in place, u diġà qed inkunu on call, għal dawk in-nies li jidentifikaw pereżempju xi katavru fl-awtopsija u jkunu trawmatizzati.

Allura ninżlu hemmhekk immedjatament biex nagħtu l-għajnuna li jkun hemm bżonn.

THE CHAIRMAN: Għandek xi idea dwar iċ-ċifri ta' kemm hemm psikologi jaħdmu mal-Gvern?

MR BERNARD CARUANA: Psikologi jaħdmu fid-Diviżjoni tas-Saħħa, bejn psycholgists u psychology assistant hemm xi 50.

Bażikament psikologi huma dawk li jkunu għamlu l-masters u għamlu sentejn esperjenza u ħadu l-warrant.

Psychology assistants huma dawk li qed jistennew is-sentejn esperjenza biex jieħdu l-warrant jew inkella jkollhom il-baċellerat biss.

Din hija xi ħaġa oħra li rridu nindirizzaw.

Il-kompetenzi li rridu nagħtu lil dawk il-psychology assistants li għad m'għandhomx il-masters, u anke forsi xi taħriġ li nistgħu noffru fid-Diviżjoni tas-Saħħa stess fuq areas speċifiki, jekk mhux areas in ġenerali, biex ikunu jistgħu jagħtu għajnuna f'ċertu areas.

Mad-Diviżjoni tal-Edukazzjoni hemm madwar ħmistax.

Fil-Forensika hemm tlieta.

Meta nitkellmu anke fuq dan id-dipartiment, għaliex pereżempju l-Forensika ma tantx tattira nies, imma jekk pereżempju dak li jkun ma jkollux bżonn jaħdem full-time fil-Forensika imma pereżempju jagħmel jumejn fil-ġimgħa hemmhekk u tlett ijiem f'post ieħor, dak li jkun jitħajjar iktar.

Mal-Aġenzija Appoġġ hemm ħamsa.

CLAUDIO GRECH: Minn dawn il-ħamsin?

Jien qed nagħti l-figuri li jista' jkun li nbiddlu b'xi riżenja f'dawn ix-xahrejn li għaddew.

Bażikament dik hija l-viżjoni li nixtiequ naraw.

Viżjoni li ma tinvolviex ħafna eluf ta' liri jew ewro, ma tinvolviex spejjeż kbar imma tinvolvi dedikazzjoni.

B'dik is-sistema qed naħsbu wkoll on a key psychologist fuq kull individwu li jagħmel servizzi mill-psikoloġija.

Fejn jekk xi ħadd qed isegwi pereżempju individwu li qiegħed fil-Faċilità Korrettiva jew xi ħadd li qiegħed fl-edukazzjoni, dan jibqa' jsegwih, u jekk għandu bżonn li imbagħad jieħu għajnuna mingħand psikologu ieħor fuq xi ħaġa speċjalizzata, jiġi riferut għal dik il-ħaġa speċjalizzata imma jibqa' jkollu l-key psychologist tiegħu jew tagħha.

Is-sistema tal-IT hija importanti wkoll f'dan il-qasam.

Dan biex ikun hemm records sewwa.

F'din is-sistema qed nikkontemplaw ukoll li 'l quddiem, parallel ma' dak li qed jiġri fil-mediċina, jistgħu jidħlu wkoll il-psikologi privati, li jikkondividu l-files u jkollhom aċċess ukoll għall-files tal-Gvern.

Din hija ħolma tagħna li nixtiequha issir!

Bażikament l-issues prinċipali li għandna bħalissa huma l-issues ta' spazju, apparat, u anke ta' xi posts ġodda li hemm bżonn fid-Diviżjoni.

Fid-Diviżjoni tas-Saħħa għandna ħames managers, l-oħrajn huma kollha psikologi at one rank u m'għandniex il-middle grades mimlija.

THE CHAIRMAN: Grazzi.

CLAUDIO GRECH: Meta tħarsu lejn l-irwol tagħkom mal-professjonijiet l-oħra, teżisti din il-koeżjoni li bħala grupp you effectively complement each other, jew hija xi ħaġa li forsi qagħad jonqos xi jsir?

MR BERNARD CARUANA: Aħna naħdmu tajjeb mal-professjonisti kollha, kemm mal-professjonisti li pereżempju qegħdin Mater Dei, ma' konsulenti, tobba, fiżjoterapisti, eċċ; kif ukoll fl-Isptar Monte Carmeli fejn it-tradizzjoni ilha qawwija iktar.

THE CHAIRMAN: Grazzi.

L-Onor.

GODFREY FARRUGIA: Domanda daqsxejn sensittiva, imma turi l-way forward kif għandna nimxu Malta.

Ir-relazzjoni bejn psikoloġisti u psikoterapisti.

Taħsbu li hemm ħtieġa li jkun hemm two different bodies: il-psikoterapisti u l-psikologi?

Jew għandu jkun hemm body wieħed bħala regolatur?

MR BERNARD CARUANA: Id-differenza bejn psikoloġi u psikoterapisti hija fit-taħriġ.

Il-psikologi, , huma mħarrġa fix-xjenza tal-psikoloġija, u xi wħud minnhom, il-Counselling and Clinical Psychologists, huma mħarrġa fil-psikoterapija wkoll.

Il-psikoterapisti, ġeneralment huma mħarrġa f'area ta' psikoterapija.

Bażikament, kif inhuma kontemplati l-liġijiet li se joħorġu, se jkun hemm a different regulatory body.

Dan għaliex aħna diġà konna - meta kien hemm il-Ministru tal-Politika Soċjali, l-Eċċellenza Tagħha Marie Louise Coleiro Preca - bażikament għamilna xi laqgħat mal-Assoċjazzjoni tal-Psikoterapisti u anke mal-Assoċjazzjoni tal-Counsillers biex naħdmu iktar flimkien anke fuq il-liġijiet li se jiġu proposti fil-Parlament.

THE CHAIRMAN: Grazzi.

L-Onor.

CHRISTOPHER FEARNE: Grazzi.

L-MUPP hija għaqda speċifika ħafna; tirrapreżenta sezzjoni żgħira ħafna tal-impjegati kollha tal-Isptar.

Din hija xi ħaġa tajba.

Jien nixtieq nara iżjed professjonijiet li jkollhom rappreżentanza speċifika tagħhom, mingħajr ma ntellef il-meritu tal-unions l-oħrajn li jkunu qegħdin jagħmlu xogħolhom bħala union kollettivi.

Naħseb li l-assoċjazzjonijiet li jkunu qed jirrapreżentaw kategorija waħda - mhux qed nitkellmu biss fejn jidħlu relazzjonijiet industrijali għax kif kulħadd jaf li fl-għaqda hemm is-saħħa – imma jien nemmen li bħala assoċjazzjoni mhix biss għal qalbha ir-relazzjoni industrijali u l-kundizzjonijiet tal-ħaddiema tagħkom, imma li ġġibu forward il-professjoni tagħkom.

Jien nifirħilkom ta' dan l-impenn li qegħdin tagħmlu, u nixtieq nara wkoll iktar assoċjazzjonijiet li qegħdin jaħdmu b'dan il-mod biex iġibu 'l quddiem il-professjoni tagħhom.

Nirrepeti, mhux biss fuq azzjoni industrijali imma fi żvilupp tal-professjoni u fis-servizz li tagħtu lill-pazjent.

MR BERNARD CARUANA: Nirringrazzjak tal-intervent.

Fil-fatt anke fl-istatut tagħna, nippromovu l-professjoni.

Jiġifieri mhux biss affarijiet industrjali, imma anke nirrapreżentaw il-bżonnijiet tal-klijenti tagħna bħala professional body.

Għalhekk, hemm il-kodiċi ta' etika tal-psikologi.

Grazzi.

THE CHAIRMAN: Grazzi.

IS-SUR JOSEF VELLA (Segretarju Ġenerali tal-UĦM): Nirringrazzjak.

Miegħi għandi lis-Sur Jesmond Bonello li huwa l-President tal-Union; u hawn ukoll is-Sur Jean Paul Gauci, li huwa s-Segretarju tat-Taqsima tas-Saħħa.

Aħna ħa nkunu qed naqbdu punti diversi li jmissu mal-aspett industrijali u x-xogħol trejdjunistiku li tagħmel il-UĦM fil-qasam tas-saħħa.

Ħa nkunu qegħdin nitkellmu fuq saħħa u sigurtà, fuq in-nuqqasijiet li niltaqgħu magħhom fejn tidħol komunikazzjoni, konsultazzjoni, rieda u wkoll nuqqas ta' riżorsi.

Ħa nkunu qed nitkellmu fuq ftehim kollettivi fis-settur u problemi oħra li ltaqgħu magħhom il-ħaddiema fis-settur ukoll u li lilna tawna dan il-feedback biex inwassluh lilkom.

Ħa nibda mill-qasam tas-saħħa u s-sigurtà.

Bażikament hawnhekk kellna diversi lmenti li aħna rċevejna mill-membri tagħna.

Għandek nuqqasijiet ta' lifts, anke fi djar tal-anzjani; li mhux qed isiru fire drills fl-isptarijiet tagħna, bħal Mater Dei; mhux qed isir risk assessment u potenzjalment ħaddiema f'Mater Dei qed jaħdmu f'ambjent li huwa perikoluż u xi kultant jista' jkun hemm anke problema tossika.

Naħseb li f'dan il-pajjiż ħafna jitkellmu fuq is-saħħa u s-sigurtà, però s-saħħa u s-sigurtà għadha mhijex fil-vini tagħna!

Naħseb li l-Gvern irid iwassal messaġġ ċar li ħa tkun prijorità.

Nafu li fl-aħħar mill-aħħar, kwalunkwe aspett, taqbad minn fejn taqbad, hija kwestjoni ta' flus – dejjem hemm cost.

Però, irridu noqgħodu attenti li ma nkunux kontradittorji!

Ma tistax tagħti prijorità u ma jkunx hemm l-investiment neċessarju biex dik l-aġenda, dik l-issue tittella' 'l fuq, fuq l-aġenda.

Hawnhekk qegħdin nitkellmu fuq il-qasam tal-saħħa, però din hija problema li nsibu fuq il-postijiet tax-xogħol, anke bħala pajjiż.

M'għandniex u ma jeżistux pjanijiet ta' kontinġenza, ħlief fl-Isptar Mater Dei.

Huwa importanti li jkollna pjanijiet ta' kontinġenza.

Għandna apparat u makkinarju fl-Isptar San Luqa li qed jintuża fl-Outpatients fil-fiżjoterapija, li ilu hemm minn żmien it-tmeninijiet.

U jista' jkun ukoll anke jitqies bħala makkinarju perikoluż ukoll.

Naħseb li wieħed m'għandux għalfejn jagħmel l-argument, jerġa' jagħmlu u jerġa' jagħmlu.

Naħseb li ħafna drabi n-nies hemm barra iridu jaraw ftit riżultati wkoll!

Hemm swali wkoll f'Karin Grech, pereżempju, li lanqas circuit breaker ma hemm!

Dawn huma affarijiet neċessarji, suppost li huma bil-liġi u li ovvjament qegħdin hemm anke bħala protezzjoni għall-ħajjet il-ħaddiem u l-pazjent, hu min hu.

Fl-aħħar mill-aħħar x'ħin tidħol is-saħħa u s-sigurtà, (Interruzzjonijiet)

Minn naħa tagħna nista' ngħid, li l-laqgħa biex ġbarna dan il-feedback, saret fil-ġimgħatejn li għaddew.

Skont l-informazzjoni li għandi, hemm xi circuit breakers li għadhom ma sarux!

Ma naħsibx li kien hemm xi intenzjoni mill-ħaddiema tagħna li jgħiduli li ma kienux saru u li kienu saru.

Però ovvjament jekk saru u ssewwew, huwa pjaċir u gost tagħna.

GODFREY FARRUGIA: Anke fil-fiżjoterapija ma kienx hemm!

IS-SUR JOSEF VELLA: Hekk hu!

Dawk it-tliet wards partikolari ġie ivvutat vot ta' flus fil-Baġit tal-2014, biex isir refurbishment tagħhom mill-qiegħ, tul din is-sena.

Tajjeb!

Mela allura forsi nista' nagħmel check fejn in-noti tiegħi li dawn huma solvuti!

Fejn tidħol is-saħħa u s-sigurtà ġibdulna l-attenzjoni li anke fejn jidħol is-Central Procurement Unit kien hemm emergency exit li bażikament huwa bieb li jagħti għal erba' sulari isfel u li jekk tiftħu, ma ssib xejn!

Dawn huma affarijiet li naħseb li la hemm bżonn investimenti u lanqas fondi kbar biex wieħed jimblokka bieb li huwa perikoluż u li ma tisax tuża dak il-bieb bħala ħruġ ta' emerġenza f'din is-sitwazzjoni!

Ovvjament, imbagħad kif għidt fil-bidu, ħa nkun qiegħed nitkellem fuq nuqqasijiet.

Pereżempju fejn tidħol konsultazzjoni u deċiżjonijiet diskutibbli għandek nuqqas.

Mhux l-ewwel darba li l-Union issir taf b'deċiżjonijiet li ministeru jkun ħa, minn fuq il-media.

Din hija xi ħaġa li bħala Union tinkwetana ħafna!

Aħna għandna komunikazzjoni miftuħa l-ħin kollu mal-ministeri kollha konċernati, fejn jidħlu s-setturi tagħna.

Mhux hekk biss, imma nipparteċipaw ukoll fil-proċess ta' djalogu soċjali li jsir fil-pajjiż tagħna.

Immorru għal-laqgħat tal-MCESD, l-MEUSAC, u li jkun hemm bżonn, u iva, tieħu għalik meta wara dawn is-sigħat kollha ta' diskussjonijiet li jkunu għaddejjin u skambjar ta' ideat, xi kultant ikollok issir taf minn aħbarijiet li ħa jsir xi ħaġa!

Naħseb li din għandha tinqata'!

Jien naħseb li d-djalogu soċjali għandu jkun li jmexxi l-media u mhux il-media li tmexxi d-djalogu soċjali!

Naħseb li dan huwa importanti; iweġġa' lilna li nkunu qegħdin naħdmu fis-settur, u ovvja jurta lill-ħaddiema membri tagħna, li jew jaħsbu li forsi hemm xi aġenda moħbija, u noħolqu kaos u paniku fejn m'għandux għalfejn ikun hemm!

Qed nitkellmu dwar channels miftuħin u komunikazzjoni.

Għandna nuqqas ta' komunikazzjoni u nuqqas ta' proċedura.

Għalkemm il-Public Service Management Code - li huwa l-kodiċi li bih jitmexxa ċ-ċivil u fih 'l fuq minn 400 paġna - il-Union, fuq bażi frekwenti, tintervjeni biex jitranġaw żbalji fil-pagi, fil-promozzjonijiet u fil-progressjoni.

Kemm-il darba sezzjoni ma jkollhomx idea ta' kif wieħed għandu jipprogressa.

B'konsegwenza ta' dan, numru ta' agreements idumu ma jitħaddmu xhur jekk mhux snin minħabba nuqqas ta' direzzjoni ewlenija li tmexxi lil dawn il-ħaddiema.

Apparti minn hekk, kull sezzjoni għandha proċedura għaliha, li twassal biex żewġ ħaddiema tal-istess grad, li daħlu jaħdmu fl-istess ġurnata ma jipprogressawx flimkien.

Hemm numru ta' professjonisti li jaħdmu wkoll fil-Ministeru għall-Edukazzjoni, li minħabba nuqqas ta' komunikazzjoni bejn ministeru u ieħor, dawn ma jgawdux mill-ftehim settorali li suppost huma jaqgħu taħtu.

Aħna, bħala Union ikollna ħafna claims minn dawn it-tip: ta' membri li wieħed qed jaqla' paga mod, u l-ieħor qed jaqla' paga mod ieħor.

Ħafna drabi anke fl-istess ftehim kollettivi u settorali li nagħmlu aħna, trid taħdimhom biex tivverifika.

Kieku xi kultant issib xi żball, wieħed jippermetti, għax kulħadd jista' jagħmlu żball, però meta ssib numru ta' salarji li mhumiex maħdumin tajjeb, allura imbagħad tinduna li jista' jkun li ma jafux il-proċedura ta' kif ċertu xogħol irid isir!

Din hija importanti għaliex jekk jolqtu din is-sitwazzjoni, naħseb li ħafna mill-konflitti li jeżistu, jistgħu jonqsu.

Din hija xi ħaġa ta' proċedura u li wieħed għandu jindirizzaha.

Fl-Isptar Karin Grech pereżempju, infetħu swali mil-lum għal għada, u ħaddiema ntalbu biex jassistu f'sala oħra u ma jkunx hemm il-complement bħala staff.

Ovvjament din ukoll toħloq problema.

Toħloq problema minn diversi bnadi: waħda; tajjeb li kemm jista' jkun ma mmexxux b'management by crisis.

Allura tajjeb ukoll li l-unions ikkonċernati jkunu kkonsultati qabel, ħalli jekk hemm xi soluzzjoni x'wieħed jsib u anke l-inklużjoni tal-ħaddiema u l-parteċipazzjoni fis-soluzzjonijiet tkun qabel u mhux wara!

Li noqgħodu naqilgħu l-problemi, imbagħad nistennew ħa naraw jekk xi ħadd hux ħa jirreaġixxi għal dik is-sitwazzjoni, imbagħad nistaqsuh x'jaħseb, naħseb li huwa proċess żejjed u li qed intawwluh, meta suppost għandha tiġi l-konsultazzjoni qabel.

Fejn jidħlu staffing complement, ovvjament li wieħed jagħmel intervent għal ċirkostanza partikolari, wieħed jifhimha Però meta ż-żmien itawwal, għandek sitwazzjoni fejn ħa tonqos il-kwalità, anke bħala servizz lejn il-pazjent.

Il-pazjent fl-aħħar mill-aħħar, biex jingħata s-servizz, irid ikollu nies li qegħdin iffukati fuq ix-xogħol tagħhom u li verament jistgħu jagħtu l-attenzjoni neċessarja.

Il-ħaddiema semmewlna problema fuq il-leave tagħhom ikkanċellat minħabba għal darb'oħra tal-istaffing complement.

Hemm proċeduri li huma ftit kontradittorji.

Waqt li hemm proċeduri li jirregolaw kif tieħu l-leave u anke x'għandek tieħu fix-xahar ta' Novembru u xi tħalli għal Diċembru, eċċ – fejn m'aħna ngħidu xejn kontra dan – però fl-istess ħin l-istess ħaddiema ma jkunux jistgħu jiġu approvati ċertu leave għaliex ma jkollokx biex taħdem!

Naħseb li din mhijiex sitwazzjoni feliċi u wkoll tista' ġġib stress fuq il-post tax-xogħol, li wieħed irid jieħu in konsiderazzjoni.

Nuqqas ta' rieda biex jissolvew l-issues.

Jidher ċar li hemm nuqqas ta' rieda li jissolvew diversi sitwazzjonijiet li ilhom pendenti 'l fuq minn sena.

Kemm-il darba din il-Union ikollha laqgħat mad-Dipartiment tas-Saħħa, fejn niġu imwegħda li l-problemi se jkunu solvuti illum qabel għada!

Infatti, kemm-il darba l-Union toħroġ mil-laqgħa sodisfatta li ntlaħaq kompromess biex il-ħaddiema jieħdu dak li ħaqqhom.

Però, kemm-il darba dak li jiġi maqbul f'laqgħat fil-verità, ma jiġix implimentat minħabba diversi raġunijiet!

Ir-raġunijiet li jingħataw ikunu: burokrazija, nuqqas ta' clearance mill-Finanzi, ma jistgħux ilaħħqu max-xogħol, u l-famuża skuża: din il-ġimgħa ħa tiġi solvuta.

Aħna, bħala Union, ovvjament tista' tieħu dawn l-iskużi bħala raġunijiet, però, ikun hemm limitu safejn tista' tagħmel dan, u ma tistax tibqa' tirrepeti l-istess ħaġa lill-membri: li din il-ġimgħa ħa tiġi solvuta!

Ħafna drabi dawn l-issues, minn ġimgħa jiġu estiżi fuq sena!

Dawn il-problemi jinkludu agreements li ma jiġux implimentati, każijiet individwali u promozzjonijiet jew progressjoni bid-dritt għal ħaddiem!

Mhux l-ewwel darba li l-union titlob sabiex ħaddiema jingħataw uniformi għaliex id-dipartiment ikun naqas milli jipprovdilhom dan.

Jiġifieri qed nitkellmu fuq xi ħaġa bażika, xi ħaġa li fis-settur tas-saħħa kulħadd għandu l-uniformi u jrid jaħdem bl-uniformi.

Jiġifieri mhijiex xi ħaġa li għandha għalfejn tintervjeni l-union.

Nuqqas ta' riżorsi.

Jidher li hemm kemm nuqqas ta' riżorsi umani f'diversi professjonijiet, kif ukoll nuqqas ta' equipment.

Jidher ukoll li d-dipartiment ilu konxju ta' din il-problema u sal-lum għadhom isiru l-istess żbalji li saru snin ilu.

Eżempju ċar huwa li hemm nuqqas enormi ta' fiżjoterapisti.

Għalkemm hemm numru konsiderevoli ta' studenti li se jiggwardaw din is-sena, għadha ma ħarġitx call biex isir l-interview eżatt wara l-eżamijiet sabiex dawn jidħlu jaħdmu mill-ewwel malli joħorġu r-riżultati.

Il-Fiżjoterapisti kullimkien hemm nuqqas tagħhom, mhux kwestjoni ta' post partikolari.

ONOR CHRISTOPHER FEARNE: Meta se jispiċċaw?

IS-SUR JOSEF VELLA: Dawn Fiżjoterapisti li se jispiċċaw f'Ġunju.

Li qed ngħidu hu, li tinħareġ il-call biex tkun tista' issir il-proċedura u tgħaddi minn dak il-proċess, ħalli li tista' tirbaħ tirbaħ u jekk jistgħu jibdew f'Lulju stess.

Fil-community care fejn dawn il-ħaddiema jagħtu servizz komunitarju lil Malta kollha, hemm Fiżjoterapista u Occupational Therapist wieħed, jiġifieri qegħdin nitkellmu ma' Malta u Għawdex.

Għalkemm il-management stess kien identifika l-bżonn ta' mill-inqas 3.5 Fiżjoterapisti, li fl-opinjoni tal-union xorta ma kienx biżżejjed, imma almenu kien ikun aħjar mis-sitwazzjoni li għandna llum.

Fil-primary healthcare hemm nuqqas ta' equipment għall-podoloġisti.

Dawn ilhom jitolbu tali equipment għal dawn l-aħħar erba' snin.

Ovvjament hemm professjonisti li biex jagħtu s-servizz, biex ngħid hekk, jiġġieldu għall-makkinarju biex ikunu jistgħu jaqdu l-pazjent.

Id-Dental Technology Section m'hemmx biżżejjed benches biex jaħdmu għan-numru ta' ħaddiema li hemm u fl-out-patients tal-Fiżjoterapija hemm nuqqas ta' spazju kif ukoll nuqqas ta' riżorsi.

Pereżempju hemm ultrasound machine waħda għall-Fiżjoterapisti kollha li toħloqlok konġestjoni u wieħed ma jkunx jista' jaħdem u jagħti s-servizz li hu mixtieq.

Ngħaddi għall-punt li jmiss li huwa dwar agreements mhux fis-seħħ.

Ovvjament aħna bħala UĦM jinteressana li nagħmlu l-agreements u nagħlquhom, imma jinteressana wkoll li fl-aħħar mill-aħħar dawn jiġu msarrfin.

U għalkemm ġew iffirmati talinqas għaxar agreements fis-setturi varji fil-qasam tas-saħħa, il-maġġoranza tagħhom għadhom ma bdewx jitħaddmu fis-sħiħ u dan għalkemm hemm minnhom li ilhom maqbulin 'il fuq minn sena u nofs.

Għandek eżempju tal-Principal Pharmacy Technicians li għadhom mhux qed igawdu mill-paga tagħhom, għandek l-agreement tal-Allied Health li kienu msejħa Paramediċi li għadu mhux qed jitħaddem fis-sħiħ u eżempju ċar huwa l-ħaddiema li suppost qegħdin fi Skala 7 u sal-lum għadhom fi Skala 8.

L-agreement tal-Health Inspector ukoll għadu mhux fis-seħħ bis-sħiħ u leġislazzjoni li ilha mill-1977 sal-lum għadha mhux qed titħaddem fis-sħiħ.

Dan ifisser li ħaddiema li bi dritt għandhom iċ-ċans li jieklu fl-isptar, qegħdin jiġu mċaħħda minnha.

Xi ħaġa li fl-opinjoni tiegħi, m'għandniex għalfejn suppost nitilfu sigħat niddiskutu.

Hemm problema enormi biex il-ħaddiema jsibu parking kemm fl-Isptar Mater Dei kif ukoll fl-Isptar Karen Grech, filwaqt li diversi soluzzjonijiet kellhom jinstabu matul is-snin, sal-lum ħadd ma solva din il-problema u għalhekk fl-Isptar Mater Dei issib ħaddiema li jsakkru l-karozza tagħhom quddiem karozzi ta' ħaddiema oħrajn u dan sabiex ikunu jistgħu jidħlu għax-xogħol u jagħtu s-servizz.

Apparti minn hekk, hemm nuqqas ta' traffic management u l-istaff ġieli jdum nofs siegħa biex jidħol jipparkja l-isptar.

Naħseb dawn huma affarijiet li jdejqu lin-nies għax ikunu ta' kuljum ....

GODFREY FARRUGIA: Nixtieq nagħmel point of information żgħir.

Il-helipad li hemm fl-Isptar Mater Dei li huwa mal-art, dak se jinqaleb f'parking area u se jkun hemm 179 parking spaces.

IS-SUR JOSEF VELLA: Se jkun hemm l-Isptar l-ieħor ta' Sir Paul Boffa ...

GODFREY FARRUGIA: Kollox sew, imma l-Isptar Sir Paul Boffa għandu madwaru wkoll u hemm ukoll art elenkata fejn hemm dik ir-roundabout faċċata tal-Isptar Mater Dei li tista' tintuża bħala parking area.

IS-SUR JOSEF VELLA: F'dan il-punt nista' nagħmel domanda lura ..…

GODFREY FARRUGIA: Sal-aħħar ta' din is-sena, il-parking area fl-Isptar Mater Dei se tiżdied b'179 parking spaces.

IS-SUR JOSEF VELLA: U dik l-għalqa li kienet elenkata u darba kienet għall-parking imbagħad kien hemm il-ħsieb li ssir fl-Isptar Monte Carmeli .....

GODFREY FARRUGIA: Dik hija art riservata biex fl-Isptar Mater Dei jista' ikun hemm estensjoni għaliha, sija jekk ikunx sptar ta' rijabilitazzjoni, sija jekk ikun sptar akut .....

IS-SUR JOSEF VELLA: Imma l-pjan hekk għadu, li ssir estensjoni tal-Isptar Mater Dei .....

GODFREY FARRUGIA: Skont il-possibbiltà u d-direzzjoni li jiddeċiedi l-Gvern il-mod kif għandu jkabbar l-Isptar Mater Dei bħala ..… U l-helipad isir fuq il-bejt.

IS-SUR JOSEF VELLA: Jiġifieri dik l-art ma tistax tiġi kkonsidrata għall-parking?

GODFREY FARRUGIA: Biex taqleb dik l-art għall-parking tant hija spiża enormi li aktar faċli taqleb il-parking għall-art li semmejtlek jien milli dik, għax hemm ħafna spejjeż li jridu jitħallsu lil terzi minn naħa tad-Dipartiment tal-Artijiet.

IS-SUR JOSEF VELLA: Le, għax darba kienet intavolata bħala possibbiltà ta' soluzzjoni ....

U apparti minn hekk, trid tagħmel shuttle bus jew mini van biex ikollok aċċess għall-Isptar Mater Dei għax m'hemmx tunnel.

Jiġifieri hija spiża oħra.

IS-SUR JOSEF VELLA: L-aħħar żewġ punti li għandi huma meta jkun hemm transfers bla ebda raġuni li dawn joħolqu ċertu frustrazzjoni fil-ħaddiema.

F'din l-aħħar sena saru serje ta' trasferimenti bl-iskuża ġenerali li kienu skont l-esiġenza tas-servizz.

Meta l-union indigat aktar, jidher li l-esiġenza ma kienet esiġenza xejn, iżda sempliċement li dan il-persuna magħżula mingħajr ebda proċedura trasparenti, xi ħadd x'imkien xtaq li jċaqalqu.

Hawnhekk il-union dejjem insistiet fuq il-proċedura trasparenti bħal dik tal-last in first out jew seniority.

U naħseb li bħala union għandna nkomplu nisħqu li għandu jkun hemm proċedura li tiggwida dawn it-tip ta' ċaqliq fost il-ħaddiema, biex ovvjament wieħed ikun jaf b'liema deċiżjoni qed issir.

L-aħħar punt li għandna huwa l-political interference li ma tgħinx f'dawn is-sitwazzjonijiet u dan ovvjament mhux issa jew il-bieraħ, imma din parti mill-kultura tagħna ta' indħil politiku li ma jkunx ġustifikat sabiex sistema li diġà tkun qiegħda tegħreq tkompli titkisser.

Mhux l-ewwel darba li ħaddiema jirċievu telefonata mingħand membri parlamentari sabiex persuna speċifika titqabbeż f'xi waiting list speċifika.

Dawn huma affarijiet li f'pajjiżna biss jiġru u ma nistgħux noqogħdu ninħbew warajhom, Però jekk irridu nwasslu messaġġ irridu nwaqqfuhom.

Agħar minn hekk, mhux l-ewwel darba li persuna li kienet l-Isptar Karen Grech għar-riabilitazzjoni u tkun riabilitat ruħha, tibqa' fl-isptar minħabba li xi ħadd ta ordni biex din tibqa' hemmhekk u mhux talli tibqa' hemmhekk tokkupa sodda, imma peress li mhijiex long term care, din ma titnaqqsilha l-ebda pensjoni.

IS-SUR JESMOND BONELLO: Dawn huma problemi li mhux każijiet waħda 'l hemm u waħda 'l hawn .....

THE CHAIRMAN: Grazzi ta' dik il-presentation.

Hemm rimarki?

L-Onor.

CLAUDIO GRECH: Nirringrazzjak.

Jekk tkun tista' forsi tgħaddihielna ...

IS-SUR JESMOND BONELLO: Għaddejniha fuq l-e-mail .....

THE CHAIRMAN: Mela fil-kas ibgħatha lil kulħadd.

CLAUDIO GRECH: L-għan tad-diskussjoni tal-lum kien biex nipprovaw naraw jekk hemmx issues li għandhom bżonn jiġu relevati fuq livell ta' importanza.

Jiġifieri diskussjoni dwar l-aktar affarijiet li intom taraw li għandhom ċertu sustanza.

Dan biex aħna, tramite dan il-kumitat, insibu consensual ground mhux biss bejn il-Gvern u l-Oppożizzjoni, imma wkoll anke magħkom bħala key stakeholders f'dan il-proċess.

Fil-fatt anke l-istanding orders ta' dan il-kumitat - kif aħna pproponejnihom u kif ġew approvati - huma intiżi li jinvolvu stakeholders bħalkom.

Fiċ-ċirkostanzi preżenti riedna naraw jekk hemmx xi issues minn dawn li semmejtu intom li taraw li needs urgent attention, needs urgent resolution.

Tista' tgħid li kollha huma fl-istess livell.

Però fl-opinjoni tiegħi jien dak forsi kien l-iktar li jinteressani.

IS-SUR JOSEF VELLA: Ovvjament aħna fir-rwol tagħna trejdunjonistiku, dak li aħna semmejna li għandu x'jaqsam ma' kondizzjonijiet diretti tax-xogħol tal-ħaddiema, b'mod speċjali li nkunu ħdimna għalih, qbilna u ffirmajna għalih, dak importanti li jingħata priorità assoluta.

Għaliex l-ewwel nett il-union dak huwa x-xogħol tagħha u x-xogħol tagħha trid issarrfu, ma tagħmlux biex jibqa' fuq l-ixkaffa.

U t-tieni nett dak il-ftehim qiegħed hemmhekk.

Intlaħaq ftehim bejn iż-żewġ partijiet biex intejbu l-kondizzjonijiet u l-aspirazzjonijiet tal-ħaddiema tagħna, imbagħad se nħalluhom imxenqin bih?

Jiġifieri x'qed jiġri?

Qed inkunu lħaqna ftehim bejn iż-żewġ partijiet biex intejbu s-sitwazzjoni ta' dawn il-ħaddiema professjonisti li qed jagħtu s-servizz, u fl-istess ħin dan qed jispiċċa jibqa' hemmhekk, ma jissarrafx u jiddawwar u minn xi ħaġa pożittiva, issirlek storja negattiva.

Iva, jiena naħseb li rridu nwasslu messaġġ ċar lill-ħaddiema.

Li l-ħaddiema għandhom l-obbligi tagħhom, id-dmirijiet tagħhom biex jagħtu servizz ta' kwalità.

Però l-biċċa tagħhom iriduha wkoll u tajjeb li dik tkun l-iktar priorità li għandha tingħata.

THE CHAIRMAN: L-Onor.

CHRISTOPHER FEARNE: Bħalma jaf is-Sur Vella, is-Sur Gian Paul Gauci, u s-Sur Bonello, aħna diġà tajna dan il-commitment mal-UĦM, li hija waħda mill-unions ewlenin fil-qasam tas-saħħa.

Jidhirli li għandkom madwar 1,500 impjegat u tirrappreżentaw 27 kategorija.

Aħna se nkunu qegħdin naħdmu fil-viċin magħkom, u l-mudell li rridu naħdmu fuqu, huwa dan il-mudell li semmejtu intom li jekk jista' ikun tikkonsultaw u mhux nipprovaw nirrimedjaw.

Jiġifieri aħna nixtiequ nilqgħu s-suġġerimenti tagħkom mhux meta jkun hemm biss azzjonijiet industrijali.

Ovvjament irridu nuru rispett reċiproku lejn xulxin, kemm bħala gvern kif ukoll bħala dan il-kumitat tal-Kamra.

Huwa xi ħaġa utili ħafna li naħdmu lkoll flimkien dejjem, għax bejn il-unions, il-Gvern, il-Parlament, l-Oppożizzjoni u kulħadd, hemm il-pazjent.

Jiġifieri f'dak kollu li nagħmlu, irridu dejjem inżommu quddiemna l-ġid tal-pazjent.

Nirringrazzjakom tal-kontribut tagħkom u tax-xogħol kbir li tagħmlu favur il-ħaddiema u favur il-pazjenti Maltin.

THE CHAIRMAN: Grazzi.

Insejjaħ issa lill-GWU.

Nitlobkom tintroduċu lilkom infuskom u tgħaddulna daqsxejn l-issues l-iktar importanti li tixtiequ titkellmu dwarhom.

IS-SUR VICTOR CARACHI (President tal-GWU): Jien is-Sur Victor Carachi President tal-GWU, u on my right għandi lis-Sur Josef Buġeja li huwa d-Deputat Segretarju Ġenerali, kif ukoll il-persuna li jmexxi t-taqsima tal-gvern u entitajiet pubbliċi.

Ovvjament se jitkellem fuq il-problemi li għandna fis-settur tas-saħħa.

Allura nħallih ikompli hu u jien nintervjeni meta jkun hemm bżonn.

IS-SUR JOSEF BUĠEJA: Aħna nirrappreżentaw diversi kategoriji ta' ħaddiema u li jew għandna l-maġġoranza fihom, jew qegħdin f'minoranza, imma qegħdin ma' unions oħrajn bħall-nursing aide, health assistants, nurses, għandna ftit, u mifruxin ma' kullimkien.

Jien ilni fit-taqsima għal dawn l-aħħar tliet snin u se nipprova nsemmi xi problemi li kellna u għandna u fejn naħseb li hemm affarijiet li nistgħu nirranġaw.

Naħseb waħda mill-iktar problemi li qegħdin niffaċjaw huwa d-dewmien biex jiġu solvuti problemi li jkun hemm qbil dwarhom.

Pereżempju sentejn ilu konna sibna grupp ta' ħaddiema li ma kellhomx il-kuntratt tagħhom skont il-kriterji stabbiliti tal-PSC.

Kulħadd qabel, il-ministru preċedenti Dr. Godfrey Farrugia kien qabel - Dr. Christopher Fearne għadna ma ltqajniex miegħu, jiġifieri ma jafx żgur - u s'issa għadhom ma ġewx kif suppost.

Id-dewmien u l-burokrazija tal-gvern, qed ixekkielna milli nagħmlu ċertu affarijiet.

Se nitkellem l-iktar fuq il-problemi li qed jiffaċċjaw il-membri tagħna u l-ħaddiema.

Waħda mill-ikbar problemi li għandna - u konna tkellimniha anke fuq livell tal-Principal Perm Sec, Dr. Godwin Grima - hi li ħafna ħaddiema fis-Settur tas-Saħħa jekk jixtiequ jieħdu l-leave, iridu bilfors isibu lil xi ħadd li jissostitwihom.

Barra minn hekk, skont il-Ftehim Kollettiv hemm miktub li bejn Novembru u Diċembru jridu jħallu 40 siegħa ta' vacation leave.

Però minħabba l-problema akuta li hemm ta' leave għal din is-sena u għas-sena d-dieħla, dik il-klawsola ma tgħoddx għall-ħaddiema tas-saħħa.

CHRISTOPHER FEARNE: X'kategoriji huma li qed issemmi?

IS-SUR JOSEF BUĠEJA: Nursing Aides, Health Assistants, Social Workers, Assistant Careworkers u Careworkers.

Nurses għandna ftit, jiġifieri naħseb l-MUMN se titkellem fuqha wkoll.

Barra minn hekk, waħda mill-iktar problemi li qed tinħoloq hi li jeżistu diversi kategoriji ta' ħaddiema li huma Support Workers għan-Nurses, Nursing Aides żewġ skali, Health Assistants, Assistant Careworkers, Careworkers u Social Assistants li jibdew minn Skala 13 għal Skala 18.

Huma ħaddiema b'ismijiet differenti u kollha jagħmlu l-istess xogħol.

U din qed toħloq tensjoni kbira għax il-ħlasijiet huma totalment differenti.

Meta qegħdin nitkellmu fuq ħames skali, naħseb hemm 'il fuq minn €6,000 fis-sena differenza u kollha jagħmlu l-istess xogħol.

THE CHAIRMAN: Naturalment hemm dawk li huma mal-gvern u dawk li huma mal-privat.

IS-SUR JOSEF BUĠEJA: Le le, dawn huma kollha ħaddiema tal-gvern.

Pereżempju aħna għandna kawża li ilha għaddejja madwar tliet snin fejn qegħdin nistaqsu kif hemm Nursing Aides li qegħdin Skala 13 u hemm oħrajn jaslu sa Skala 14.

Aħna qegħdin ninsistu li l-prinċipju tal-equal pay for job of equal value għandu jgħodd għall-ħaddiema kollha, inkluż anke dawk taċ-ċivil.

Allavolja l-Qorti tatna raġun, qaltilna li legalment dak il-prinċipju ma jgħoddx għall-gvern.

GODFREY FARRUGIA: Il-problema hi li hemm ħames kategoriji.

Hemm dawk li jaħdmu maċ-ċivil, hemm dawk li jaħdmu mal-FMS, hemm dawk li huma IPSL, hemm dawk li huma mal-kuntrattur u hemm dawk li huma self-employed.

Jista' jkun hemm ħaddiema li jaħdmu spalla ma' spalla, u jkollhom kondizzjoni differenti, għax jaħdmu b'mod differenti minħabba dawn il-ħames kategoriji.

Imma jista' jkun hemm ukoll problemi fejn ikun hemm ħaddiema fejn jew ikunu qegħdin jaħdmu ċertu job description bi skala inqas jew, agħar minn hekk, bi skala iktar.

Għandek Skrivan jaħdimlek ta' Driver, allura jkollu paga iktar milli suppost, jew inkella jkollok xi ħadd inqas minn hekk.

IS-SUR JOSEF BUĠEJA: Però l-gradi li semmejt, huma kollha ħaddiema tal-gvern, mhumiex tal-FMS u mhumiex tal-kuntrattur, huma ħaddiema purament ċivili.

Jiġifieri n-Nursing Aide Skala 13 u Skala 14 huma ħaddiema tal-gvern, il-Health Assistant huwa ħaddiem tal-Gvern, l-Assistant Careworker u l-Careworker huma ħaddiema tal-gvern u s-Social Assistants huma ħaddiema tal-gvern.

Minbarra dawn, imbagħad hemm ħaddiema tal-FMS u barra dawk jerġa' hemm il-ħaddiema tal-kuntrattur, tal-Careworkers, li għandhom pagi totalment differenti.

(Interuzzjonijiet)

CLAUDIO GRECH: Però dawn li qed issemmi inti, Sur Buġeja, dawn ikunu l-istess grad, jew ikunu gradi differenti forsi f'dawn l-iskali li qed issemmi?

IS-SUR JOSEF BUĠEJA: Le.

Dwar in-Nursing Aides kien sar agreement fejn kien jgħid, li kull min kien qiegħed attwalment jaħdem, se jitla' sa Skala 13 u l-impjegati l-ġodda, se jitilgħu Skala 14.

Mela hemmhekk, fl-istess isem, ħloqt żewġ ħaddiema li għandhom l-istess job description u l-istess nomenklatura, però b'pagi differenti.

CLAUDIO GRECH: Jiġifieri żammewha għal dawk il-ħaddiema, għax dak iż-żmien kienu fil-post.

IS-SUR JOSEF BUĠEJA: Hekk hu.

Jien qajjimt dik il-kwestjoni u għedt la għandhom l-istess isem u l-istess job description, għandhom ikollhom l-istess paga.

Matul iż-żmenijiet dawk ma baqgħux jiġu ingaġġati u bdew jingaġġaw ħaddiema oħra li jagħmlu l-istess xogħol, imma b'ismijiet differenti u pagi totalment differenti.

Jiġifieri Social Assistant jagħmel kważi l-istess xogħol ta' Nursing Aide u tal-Health Assistant, u jitħallas totalment differenti.

Issa aħna ma bdejniex ngħidu li nagħmlu streamlining tal-ħames gradi, imma li nagħmlu t-training needs analysis, naraw xi skills ikollhom bżonn, ngħallmuhom u jitilgħu.

Għax ħafna minnhom qed jagħmlu l-istess xogħol, però jitħallsu totalment differenti.

(Interruzzjonijiet)

GODFREY FARRUGIA: U hawnhekk nieħu l-eżempju tal-prehospital.

Flimkien magħkom, bħala GWU u l-UĦM, konna qbadna l-Porters u s-sewwieqa tal-ambulanzi u għamilnihom skala waħda.

IS-SUR JOSEF BUĠEJA: Se nsemmiha.

Xi ħaġa oħra li tinkwetana ħafna hija li meta konna taħt l-amministrazzjoni preċedenti – u konna llobjajna biex tgħaddi l-legal notice dwar is-self-employed, fejn kienet għaddiet u kienu ġew stabbiliti ħames kriterji minn tmienja – ma stajtx tiġi kkonsidrat bħala self-employed.

L-istess liġi l-gvern kien qal li din għalih ma tapplikax u li jekk jiksirha, kull ma jeħel huwa multa ta' ġimgħa paga, għal kull sena li jagħmel.

Aħna nemmnu li biex noħolqu soċjetà bbilanċjata, il-ħaddiema għandhom ikunu trattati kollha ugwali, u m'għandux ikun hemm preferenzi.

Fil-Ftehim Kollettiv tal-Gvern kien hemm anomaliji u ressaqna lis-settur privat u lis-settur ċivili qrib, fosthom li daħħalna n-notice period li l-ħaddiema tal-gvern ma kellhomx.

Xi ħaġa oħra li dejjem tħassibna fuqha, huwa l-fatt li meta għandek l-entitajiet bħall-Isptar Mater Dei, l-Isptar Monte Carmeli, l-Isptar Sir Paul Boffa, għandek ir-Residenza San Vincenz de Paule, u ċ-ċimiterji, imbagħad tiddiskuti mal-ministeru, tinftiehem u biex jiġu implimentati l-affarijiet, il-communication channel idumu ħafna.

Meta mmur għand il-membri tiegħi u ngħidilhom li hemm ftehim, imbagħad biex tiġi attwata jgħaddu x-xhur.

GODFREY FARRUGIA: Ir-raġuni huwa l-proċess.

Għax wara li jsir ftehim mad-Dipartiment tas-Saħħa - ejja ngħidu mal-Permanent Secretary jew inkella mad-DG HR u forsi anke jekk ikun hemm il-preżenza jew mhux il-preżenza tal-ministeru as such - imbagħad trid tgħaddi mill-proċess l-ieħor.

Il-proċess li jrid jiġi vverifikat minn naħa tal-Public Service Commission.

Fejn irid jara dak l-agreement fuq skala wiesa', jara li l-miżura tiegħek ma taffettwax tajjeb jew ħażin agreements oħrajn.

U dak li qegħdin inwaħlu fil-burokrazija, fil-fatt jeħel hemmhekk u jeħel għand il-Finanzi, biex imbagħad tkun tista' tipproċessa dak il-qbil.

U għalhekk jittieħdu ħafna xhur qabel ma tiġi attwata s-soluzzjoni.

Eżempju in point huma tal-Public Ambulance Responders.

IS-SUR JOSEF BUGEJA: Fil-fatt kont se nsemmiha!

Il-problema, Onor. Farrugia, tqum meta aħna..… Pereżempju konna ftehemna u għamilna agreement mal-Ministeru tas-Saħħa li n-nies taċ-ċimiterji li jaqilgħu l-oqbra, meta jaqilgħu l-oqbra jieħdu Obnoxious Allowances.

Ftehemna u kien hemm qbil, imma sal-lum għadu ma ngħatax.

U meta jibda jingħata dan l-allowance, ma jibdiex jingħata mid-data li ftehemna, imma jibda jingħata minn dik il-ġurnata u ma jkunx retroattiv.

Allura l-burokrazija tal-gvern qed tintuża biex il-ħaddiema ma jieħdux dak li ħaqqhom.

U din hi xi ħaġa li hija diġà maqbula, xi ħaġa diġà miftehma.

Kien hemm agreement li jgħid li mal-għeluq tal-15-il sena, isir kors u jitilgħu skala.

Kien hemm grupp ta' 200 ruħ.

Biex sar il-kors lil kulħadd, ħa kważi sentejn.

Il-ministeru, dak iż-żmien, ma qabadx u qal mal-għeluq tal-15-il sena, l-ewwel grupp jitilgħu, sar it-tieni grupp, allura għaddew sentejn li jfissru żewġ increments.

Dawn ilna nargumentaw fuqhom.

Il-ministeru jaqbel magħna.

Il-PSC qed tgħidilna jien ma nistax immur lura retroattivament.

Imma finalment il-ħaddiema mhux se jilħqu l-massimu, għax hemm minnhom li jkunu daqsxejn imdaħħla fiż-żmien u mhux se jilħqu l-massimu tagħhom u tiswielhom fil-pensjoni.

Issa dawn huma agreements stabbiliti u li ġew ipproċessati, mhumiex xi ħaġa li saret illum, imma xi ħaġa li ilha li saret snin kbar.

Konna dħalna f'diversi diskussjonijiet mal-entitajiet biex nipprovaw nagħmlu streamlining tal-policies.

Pereżempju kien hemm policy tal-constant watch fl-Isptar Monte Carmeli u kien hemm xi ħaġa differenti fl-Isptar Mater Dei.

U aħna riedna li tkun re-visited għax ma kenitx adegwata, u li jiġu streamlined flimkien biex naraw l-esiġenzi kemm tal-pazjent kif ukoll tal-impjegat.

Għax tant hemm shortages, li saħansitra darba minnhom l-Onor.

Godfrey Farrugia kellu jintervjeni għax kienu qed jitpoġġew nies biex jagħmlu constant watch li ma kienux kwalifikati, għax ma kellhomx nies biżżejjed biex jagħmlu dawn l-affarijiet.

Ħaġa oħra li niffaċjaw ta' spiss hu li hemm diversi nies li għalkemm huma fi strutturi differenti, jagħmlu l-istess xogħlijiet.

Pereżempju għandna s-section tal-Fire Fighters fl-Isptar Mater Dei.

Madwar tliet ġimgħat ilu ġiet settled, imma fiha kien hemm nies li huma Assistant Tradesmen, Care Workers u Assistant Care Workers li lkoll jagħmlu xogħol ta' Fire Fighter.

U aħna għedna jekk qegħdin f'section, ejja nagħmlu streamlining tal-affarijiet biex il-gradi jkunu stabbiliti u kulħadd jista' jaspira l-affarijiet.

Għandna diversi agreements li bħalissa għaddejjin bin-negozjar tagħhom.

U qed indumu ħafna minħabba li jridu jarawhom il-PAHRO, il-ministeru, il-Ministeru tal-Finanzi u trid tagħmel l-affarijiet kollha.

Fosthom għandna dak tal-Isterilization Unit tal-Isptar Mater Dei, is-CSSD, għandna tal-fuel procurement u tlabna biex is-sectoral agreement li jirregola n-Nursing Aides, jerġa' jiġi re-visited.

Kwestjoni oħra li bdejna nsemmu u hija tal-biża' u konna qbadniha anke mal-Onor.

Farrugia, hi dwar il-category "A" allowance li jingħataw il-Care Workers.

Hemm diversi impjegati, għandek in-Nursing Aides, Health Assistants, Care Workers u Assistant Careworkers.

Kien sar agreement fejn kien hemm diversi nies li ċċaqalqu mill-caring stream u marru jaħdmu jew f'uffiċini jew fi stores u biex iħajruhom jerġgħu joħorġu fis-swali, kien sar dan il-category "A" allowance.

Dan ma kienx marbut ma' xogħol, imma kien marbut ma' xogħol f'sala u l-grad.

Matul iż-żmenijiet il-gvern biddel il-gradi, allura spiċċajna li għandek Porter li jieħu l-category "A" allowance, qed imexxi pazjent, qed jgħinu ħaddiem ieħor, però ma jieħux l-istess allowance, anzi ma jieħu l-ebda allowance għax l-allowance hija maħduma b'dak il-mod.

U din qed tfixkel li għandek ħaddiema li qed jingħataw ħlasijiet, mhux bħal ħlasijiet oħrajn.

THE CHAIRMAN: Sur Buġeja, nixtieqek tkun iktar ġeneriku fl-issues, mhux issues li jkunu individwali.

Għandek xi issue ġenerika, per eżempju fejn jidħlu collective agreements?

IS-SUR JOSEF BUĠEJA: Dawn huma kollha collective agreements.

Ħloqna xi ħaġa li kienet tajba u li se tgħin lill-pazjent, se tgħin is-servizz u se tgħin lil kulħadd, però għadha ma ġietx implimentata.

Kienet championed mill-Ministru, imma sal-lum minħabba l-burokrazija tal-Gvern, għadna qed nistennew li dawn il-ħaddiema li għamlu l-interviews, u qed jistennew il-paga u qed jistennew li jibdew id-doveri.

Imma għadhom sal-lum jistennew biex jiġu implimentati l-affarijiet.

GODFREY FARRUGIA: Minkejja li ġew l-ambulanzi - għax jien insistejt li l-ambulanzi u l-ħaddiema jkunu hemmhekk fl-istess ħin - jekk id-dipartiment idaħħal dawk it-42 ħaddiem oħra, jiffranka madwar €800,000 fis-sena.

IS-SUR VICTOR CARACHI: Nixtieq ngħid xi ħaġa fuq Health & Safety b'mod ġeneriku.

Għalkemm sar titjib - u nirrikonoxxu li sar titjib anke fid-Dipartiment tas-Saħħa fejn jidħol Health & Safety - konna maqbulin taħt gvern preċedenti, meta ffirmajna l-ftehim kollettiv tal-gvern kollu, li se jsir working group jew taskforce biex nixprunaw il-Permanent Secretaries ħalli l-health & safety jibda jingħata iktar importanza.

S'issa dan il-working group għadu ma sarx.

Sejjaħlu working group, taskforce, għadu ma sarx.

Aħna qed nistennew li jiġi fformat dan il-working group ħalli naraw li bħalma kellna lill-gvern ġie avant garde fuq family friendly measures, l-istess isir fuq health & safety biex anke jixpruna l-private sector.

THE CHAIRMAN: Fl-isptarijiet kollha?

IS-SUR VICTOR CARACHI: Le, fil-gvern in ġenerali, inkluż il-health.

THE CHAIRMAN: Is-Segretarju Parlamentari, l-Onor.

CHRISTOPHER FEARNE: Nirringrazzjakom ħafna li sibtu l-ħin biex tiġu u tispjegawlna l-pożizzjonijiet tagħkom.

Bħalma tafu, aħna, anke minn naħa tal-Gvern, niddiskutu dawn il-pożizzjonijiet, anke fit-tul u waħda waħda.

Però nieħu l-punt tagħkom u naħseb dan huwa punt li aħna bħala Gvern irridu nagħfsu fuqu mhux biss fid-Dipartiment tas-Saħħa, imma across the board.

Li rridu nissimplifikaw il-proċeduri u nnaqqsu l-burokrazija, fosthom fil-mod kif ningaġġaw lin-nies u kif wara li jkunu saru agreements fuq kwestjonijiet anke industrijali, ir-rimedji jiġu esegwiti.

Naħseb se jkollna bżonn l-għajnuna tagħkom bħala stakeholders importanti ħafna f'dan il-qasam biex it-tibdil li għandu bżonn isir, isir.

Bħalma tafu intom, aħna għandna wkoll Kummissarju għas-Simplifikazzjoni ta' Proċeduri u għan-Nuqqas ta' Burokrazija, u naħseb dak li qed tgħidu lilna hawnhekk f'dan il-kumitat, tirrepetuh anke lil dan il-Kummissarju li huwa mmexxi mid-Deputat l-Onor.

Anthony Agius Decelis biex nibdew naħdmu f'dan il-qasam.

Nassigurakom li l-frustrazzjoni ma tħossuhiex biss intom bħala rappreżentanti tal-ħaddiema, imma anke minn naħa tagħna bħala Gvern.

Li kif kellu l-okkażjoni anke jgħid Dr. Farrugia, li għadda minn din l-esperjenza matul din l-aħħar sena, aħna nixtiequ nagħmlu iżjed milli kultant tħallina l-burokrazija tal-Gvern.

Naturalment il-Gvern preżenti qiegħed fir-responsabbiltà tat-tmexxija, allura aħna rridu nkunu li nbiddlu dan il-proċess.

Però kif diġà għedt, nixtiequ nistennew l-għajnuna tagħkom biex inkunu nistgħu naslu għal soluzzjonijiet iżjed streamlined, li fl-aħħar mill-aħħar, bħalma dejjem ngħidu, iwasslu għal servizz aħjar.

THE CHAIRMAN: Nirringrazzjakom tal-interventi tagħkom.

Insejjaħ issa lill-President u Segretarju Ġenerali tal-MAM.

M'hemmx għalfejn nintroduċu lilna nfusna.

Għandkom xi issues li tixtiequ .....

GORDON CARUANA DINGLI (President tal-Assoċjazzjoni Medika ta' Malta): L-ewwel nett nixtieq nirringrazzja kemm liċ-Chairman kif ukoll lill-membri tal-kumitat li għoġobkom tistednuna llum.

Miegħi hawn ukoll Dr Martin Balzan, Segretarju tal-MAM u li kien għamel żewġ termini bħala President, qabli.

Bħala union tat-tobba aħna dejjem lesti niddiskutu s-sistema tas-saħħa, biex kemm jista' jkun insibu mezzi biex intejbuha għall-ġid tal-pazjenti tagħna.

Bħala trade union, il-MAM taħdem biex tameljora l-kondizzjonjiet tax-xogħol tat-tobba.

Imma l-MAM hija bbażata fuq sistema tal-BMA, British Medical Association, fejn minbarra li hija trade union hija wkoll Assoċjazzjoni tat-Tobba.

Jiġifieri aħna naħdmu, u l-MAM tistinka u taħdem biex jiżdied it-taħriġ tat-tobba u jkun hemm iktar taħriġ biex dejjem intejbu l-livell tal-mediċina għall-pazjenti tagħna.

THE CHAIRMAN: Intom qegħdin listed bħala union?

GORDON CARUANA DINGLI: Iva, aħna reġistrati bħala trade union.

THE CHAIRMAN: Jiġifieri tistgħu tieħdu azzjonijiet industrijali wkoll.

DR MARTIN BALZAN: Għandna l-world record biex tkun taf, Guinness Book of Records!

GORDON CARUANA DINGLI: Qed niffokaw iktar fuq l-assoċjazzjoni.

DR MARTIN BALZAN: Il-legal status tagħna huwa ta' trade union.

THE CHAIRMAN: Skont mistoqsija parlamentari m'intomx l-ewwel, hawnhekk number of directives l-iktar li ħadu l-MUMN għax 45 kien hawn, it-tieni l-UĦM, it-tielet il-GWU u wara l-MAM.

DR MARTIN BALZAN: Tagħna tkun waħda u tajba.

GORDON CARUANA DINGLI: Fost l-affarijiet li nnegozjajna fil-passat mal-gvern huwa t-training, l-istaħriġ Huwa parti mill-job description tagħna, kemm għall-konsulenti kif ukoll għat-trainees, dawk li qed jistħarrġu.

Matul dawn l-aħħar snin ġie stabbilit ukoll il-Foundation Programme.

Din hija għat-tobba li għadhom kemm iggradwaw u li jagħmlu sentejn fuq din il-Foundation Programme li huwa suċċess kbir.

Huwa bbażat ukoll u alleat mas-sistema Ingliża.

U tant huwa suċċess, li t-tobba żgħar m'għadhomx isiefru bħalma kienu qabel u saħansitra anke qed jiġu tobba barranin biex jaħdmu hawn Malta.

Qed ikollna ħafna barranin li jixtiequ jaħdmu hawn Malta u jistħarrġu hawnhekk.

CLAUDIO GRECH: Dr. Caruana Dingli, x'inhu l-persentaġġ on average illi qed jibqgħu Malta issa?

GORDON CARUANA DINGLI: Qed jibqgħu bejn 80 u 90%.

DR MARTIN BALZAN: Minn informazzjoni li għandna, din is-sena minn kors ta' 104 tabib, 95 minnhom se jibqgħu hawnhekk.

Jiġifieri din is-sena is a positive record, u naħseb li bħala persentaġġ huwa l-inqas numru ta' tobba li se jsiefru.

Biex inkun onest, hemm it-tifla tiegħi, hemm tfal ta' diversi konsulenti, naħseb li it works on.

THE CHAIRMAN: Allura dawn isiefru imbagħad għall-eżami?

GORDON CARUANA DINGLI: Le, issa dik ġej għaliha wkoll.

Hemm il-foundation programme tal-ewwel sentejn għat-tobba li għadhom kemm iggradwaw.

U xi ħaġa pjuttost ġdida hija, li qed jagħmlu t-training biex isiru speċjalisti hawn Malta.

Per eżempju jien u Mr. Fearne sifirna u studjajna barra biex inkunu speċjalisti.

Issa bis-sistema li għandna llum, hija parti mill-job description tal-konsulent u tat-trainee, li jistudjaw u jilħqu speċjalisti hawn Malta.

Jien nemmen ħafna li huwa importanti li jagħmlu ftit żmien barra wkoll, mhux għax Malta mhuwiex post tajjeb, imma biex jaħdmu f'post differenti biex jieħdu ideat differenti u jitgħallmu affarijiet barra mill-mediċini wkoll, għax jitgħallmu jgħixu f'pajjiż differenti.

Hemm ħafna vantaġġi li jagħmlu ftit taż-żmien barra, imma mhux iż-żmien kollu, bħalma konna nagħmlu aħna.

Għat-taħriġ u għar-riċerka għandna sistemi ta' merit awards u CME allowance li dawn huma mezzi li jinkoraġixxu iktar studju, riċerka u audit.

Waħda mill-affarijiet li ddaħlet fl-aħħar agreement hija l-flessibiltà tal-ħinijiet u l-ammont ta' xogħol.

Dan xi jfisser?

Jiġifieri jekk tabib irid jaħdem iktar, jista' jaħdem iktar sessions u jitħallas tagħhom.

U wkoll issa għandna iktar flessibiltà biex isir iktar xogħol tard wara nofsinhar u anke filgħaxija.

THE CHAIRMAN: Minn meta bdiet din il-flessibiltà?

GORDON CARUANA DINGLI: Fl-agreement preċedenti l-flessibiltà kienet u issa żdiedet fl-aħħar agreement.

GORDON CARUANA DINGLI: Hekk hu.

Hawnhekk irrid infakkar lill-membri tal-kumitat .… (Interruzzjonijiet)

CLAUDIO GRECH: Imma jfisser faċilitajiet ħafna aħjar li jagħtu lill-Ministeru tas-Saħħa li jipprovdi s-servizzi.

(Interuzzjonijiet) Jiġifieri bejnietkom se tieħdu €8 miljun.

GORDON CARUANA DINGLI: Imma t-tobba jaħdmu mit-Tnejn sas-Sibt u jkun hemm ukoll team li jkunu on call li dawn jaħdmu 24 siegħa, sebat ijiem fil-ġimgħa.

U dawn ma jkunux tobba żgħar, imma hemm numru kbir ta' speċjalisti li jkunu on site, jaħdmu l-ħin kollu.

Matul dawn l-aħħar snin għandna wkoll konsulenti, speċjalment tal-emerġenza, li jaħdmu sigħat twal fl-isptar, u li jkunu on site.

THE CHAIRMAN: Intom bħala assoċjazzjoni tikkummentaw fuq il-fatt illi long hours forsi jistgħu jagħmlu ħsara .....

GORDON CARUANA DINGLI: Din hija l-European Working Time Directive li jinbidlu l-ammont ta' sigħat.

Imma l-European Working Time Directive għandha massimu ta' sigħat li tabib jista' jaħdem - 48 hours - imma hemm derogations għax ċertu pajjiżi m'għandhomx biżżejjed tobba.

(Interuzzjoni)

DR MARTIN BALZAN: Imma l-opt-out huwa fid-direttiva, huwa individwali.

Imma kieku ma jitteħidx l-opt-out f'ħafna servizzi ta' emerġenza, ma jkollniex tobba biżżejjed.

Jiġifieri l-opt-out huwa essenzjali għas-servizzi tas-saħħa f'Malta.

Illum, kif aħna preżenti.

Aħna nisperaw li meta jiżdied in-numru tat-tobba, l-ewwel ħaġa niġu compliant mal-Working Time Directive u tnejn, il-family work mix tat-tobba ż-żgħar, ma jkunx bħal tal-ġenerazzjoni tagħna, li tqatta' nofs ħajtek taħdem bejn 70 u 80 siegħa fil-ġimgħa.

THE CHAIRMAN: Bħalissa hawn Malta għandna l-opt-out.

DR MARTIN BALZAN: Fl-Ewropa kollha hemm l-opt-out, għax l-Ingilterra tagħmel il-veto għall-istess raġuni.

GORDON CARUANA DINGLI: U f'Malta t-tobba tagħna għandhom l-opt-out.

GODFREY FARRUGIA: Mill-2016 'il hemm din tista' tibda tirranġa ruħha.

Il-problema tqum mill-2018 'il hemm fejn jista' ikun hemm it-theddida, li jkun hawn tobba li jkunu unemployed.

GORDON CARUANA DINGLI: Imbagħad hemm problema oħra.

Li wkoll jekk tnaqqas is-sigħat, jonqsu s-sigħat tat-training.

Jiġifieri jekk ikun hemm trainee, jekk jaħdem inqas sigħat, huwa diffiċli jagħmel it-training kollu fis-snin li għandu allokati.

THE CHAIRMAN: Jekk ikun hemm tabib pereżempju li jgħid minflok irrid nieħu ħames snin biex insir Surgeon, irrid nieħu għaxar snin?

GORDON CARUANA DINGLI: Hemm kumitat li ta' kull sena, tabib jgħaddi minn eżami, jgħaddi mill-assessment u jekk ma jgħaddix minn dik is-sena jista' jirrepetiha.

Jiġifieri jkun hemm min ma jagħmilx it-training fis-snin allokati u jdum ftit iżjed.

Ikun hemm ukoll pereżempju nisa tqal li jaħdmu reduced hours, li mbagħad jieħdu s-snin pro rata skont is-sigħat li jagħmlu.

Kif wieħed jista' jara hemmx suċċess fis-sistema tas-saħħa.

Hemm mezzi.

Hemm statistika li juru l-livell tas-saħħa ta' pajjiż – il-key performance indicators - u nista' insemmi ftit minnhom.

Pereżempju statistika li ħarġet reċentement fil-Eurostat dwar kemm jgħixu nies li għandhom il-marda tal-kanċer, morna tajjeb ħafna.

Il-livelli jikkomparaw mal-pajjiżi tajbin tal-Ewropa.

L-infant mortality u l-life expectancy, dawn huma kollha tajbin.

(Interruzzjonijiet)

Nafu li qed jiżdied ix-xogħol li qed isir l-isptar.

Jekk tara n-numru ta' operazzjonijiet, per eżempju sena wara sena qed jiżdiedu bejn 5% u 10%, jiġifieri dawn huma numri veri.

Anke customer surveys li jsiru lill-pazjenti, ikollhom riżultati tajbin.

Fejn huma l-problemi?

Il-problemi li jissemmew huma l-waiting lists, lis-stennija fid-Dipartiment tal-Emerġenza u n-nuqqas ta' sodod.

U li allura l-pazjenti jkunu kkurati fil-kurituri.

Meta taħseb ftit fuqhom dawn it-tliet problemi tinduna li l-problemi huma minħabba d-domanda dejjem qegħda tiżdied.

Allavolja s-supply - jiġifieri kemm qed isiru operazzjonijiet - qed dejjem tiżdied sena wara sena, id-domanda qed tikber iktar.

Kif jistgħu jitjiebu u jitnaqqsu dawn il-problemi?

Veru, jista' jsir titjib fil-management u jkun hemm iktar effiċjenza, imma ninsisti li m'iniex qed nitkellem fuq nies individwali fil-management.

Għax aħna dejjem nattakkaw il-management, imma aħna qed ngħidu fuq 'strutturi tal-management'.

Hemm ħafna Managers li jaħdmu u jirsistu, imma dan it-titjib fl-effiċjenza, waħdu mhuwiex biżżejjed.

Jekk naraw kemm dan il-pajjiż jonfoq fuq is-saħħa, in-numri eżatti huma kontroversjali, imma .… (Interruzzjonijiet)

L-infiq f'Malta huwa inqas mill-medja tal-Ewropa.

Aħna qed ngħidu li jekk ikun hemm iktar infiq fuq is-saħħa, dawn il-problemi forsi jonqsu.

Għax jekk m'għandniex biżżejjed sodod, m'għandniex biżżejjed staff, irridu nonfqu iktar flus biex ..…

THE CHAIRMAN: Imma ħafna flus qegħdin imorru fis-secondary healthcare u mhux fil-primary healthcare.

GORDON CARUANA DINGLI: Il-primary healthcare għandha tissaħħaħ.

Rigward il-prevenzjoni, qed nitkellmu ħafna fuq obeżità u din qed narawha.

Fil-fatt għadna kemm xtrajna sodda tal-operazzjonijiet li tiflaħ 350kg.

Dan għax qed ikollna pazjenti li tant huma ħoxnin, li ma nistgħux immidduhom fuq l-imwejjed tal-operazzjoni.

Hemm bżonn ħafna infiq fil-prevention ukoll.

Il-kura tal-anzjani hija importanti biex nipprovaw inżommu l-anzjani d-dar mingħajr ma jkollhom bżonn jidħlu ġo sptar, bil-konsegwenza li jokkupaw sodod akuti tal-isptar.

Nagħlaq billi nsemmi li l-MAM temmen ħafna fl-użu tal-IT.

U naħseb li rridu nagħtu aktar importanza lill-IT biex ikun hemm komunikazzjoni bejn it-tobba tal-isptar u tal-komunità.

Imma din għandha tkun two-way, mhux li nkellmu lit-tobba tal-komunità biss, imma jkellmu lilna huma wkoll.

U bl-IT, tiffaċilità wkoll l-audit u r-riċerka, għax jekk ikollna records aċċessibbli, nistgħu nagħmlu r-riċerka b'mod iktar faċli.

DR MARTIN BALZAN: Se nipprova nkun sintetiku ħafna.

Aħna qed ngħidu li minn dak ir-rapport li qed jurina Dr. Farrugia qed nonfqu 6.6%, issa minnu dak, il-poplu Malti qed jaħfer lill-Gvern 2.3%.

Għax 2% huma out of pocket jew lill-GPs jew lis-settur privat ..… (Interruzzjonijiet) Iva, 2% jiġifieri out of those 6.6%.

Issa lill-Gvern qed iħallilu about 4%.

Jiġifieri l-Gvern ikkomparat ma' pajjiżi oħrajn li huma bejn l-8 u t-10, għax l-8.6 huwa l-average ..…

Jekk aħna llum naraw x'inhuma l-problemi tagħna u tistaqsina x'inhi l-viżjoni tagħna, l-ewwel li nsaqsu hija hemm biżżejjed acute medical beds?

L-esperti tal-Gvern u l-esperti kollha qed jgħidu li għandna bżonn 400 sodda oħra sal-2030.

Jiena l-kritika li qed nagħmel pubblikament hi li qed ngħid li hawn ħafna iżjed nies fil-pajjiż milli jirriżulta mill-istatistika uffiċjali.

Hawn per eżempju 43,000 EU citizens reġistrati għall-European Parliament.

U dawn tfal ikollhom.

L-ikbar numru ta' nies non-EU li jaħdmu Malta huma Filippini, huma Ukraini, u mill-Balkani u dawn huma nies li jidhru fis-sistema u dawn kollha jġibu lil missierhom u lil ommhom.

In-numru ta' nies li qed jużaw is-servizz tas-saħħa huwa ħafna iżjed mill-predictions tal-official population.

U t-turiżmu - li jikkontribwixxi wkoll - żdied konsistentement u dawn ikollhom l-excess.

Jiġifieri jekk turist juża servizzi tal-Gvern u juża l-card, l-insurance taħfirlek l-excess, hekk jaħdmu t-travel insurances.

Id-domanda hija ikbar mis-supply, mela trid iżżid is-supply.

Għandek problema ta' infrastruttura.

B'xi mod naħseb li tista', bħalma sar fl-Oncology, bħalma se jsiru f'dawn iż-żewġ sulari, tittepja l-EU funds, it's not easy, imma .… Jiġifieri the first capital expenditure ngħidu b'xi mod tista' tifdih, imma mbagħad għandek il-current expenditure kbir.

Mela jekk l-Isptar Mater Dei b'1,000 sodda huwa €238 miljun fis-sena, jekk se jkollok 500 sodda oħra - ħalli nitkellmu li ċertu equipment m'hemmx għalfejn tixtrih darbtejn -it's about a €100 million.

Kif qed ngħidu, il-primary healthcare mhuwiex suffiċjenti.

IIlum in-numru ta' GPs fil-pajjiż u s-servizzi tal-primary healthcare mhumiex biżżejjed, trid tespandi.

Veru li jżidulek l-effiċjenza u parti mill-flus iġġibhom lura għax it's cheaper to treat them at a primary healthcare, jiġifieri we strongly believe li fil-primary healthcare hemm fejn tespandi.

U t-tielet ħaġa, trid tħarreġ in-nies.

Jiġifieri jkollok tobba biżżejjed, ikollok nurses biżżejjed u paramediċi biżżejjed biex tkun tista' tħaddimhom.

Imma se neħlu, għaliex se nsibu fejnhom it-2% GDP li mhumiex jintnefqu.

X'inhi l-problema ta' nies fil-kurituri?

Dawk huma t-2% li pajjiżi oħra qegħdin jonfquh u li m'għandhomx nies fil-kurituri u m'għandhomx waiting list u li aħna llum m'aħniex nonfqu.

Jiena li jinkwetani hu, li fid-dokumenti li qed jintbagħtu mill-Ministeru għall-Finanzi u li rajna l-MCESD qed inwegħdu li se nnaqqsu l-expenditure fil-health.

Jiena naħseb li jekk se nwegħdu hekk, qed inwegħdu lill-poplu Malti li n-nies fil-kuritur se jiżdiedu u li l-waiting lists se jitwalu.

THE CHAIRMAN: Għal liema dokument qed tirreferi?

DR MARTIN BALZAN: L-aħħar MCESD li għamel il-Ministru għall-Finanzi xi ġimgħatejn ilu, qalilna x'beħsiebu jibgħat lill-Kummissjoni u kif se jiddijlja mal-excessive deficit procedure.

Waħda mill-affarijiet li qal hi li qed jipprova jikklempja fuq l-ispiża .…

Jien ovvjament bħalma qed ngħid lilkom, għedt l-istess lill-Ministru hemmhekk li jekk irridu nsolvu l-problemi tal-waiting lists, jekk irridu nsolvu l-problemi tal-kurituri u tal-infrastruttura, irridu niġu mal-average tal-EU.

Inkella dawn il-problemi minflok se jonqsu, se jiżdiedu.

THE CHAIRMAN: Inti temmen li l-primary healthcare tnaqqas l-ammont ta' nies li jkun hemm fid-Dipartiment tal-Emerġenza u l-waiting list?

DR MARTIN BALZAN: Aħna għedna għat-titjib u l-effiċjenza.

Waħda mill-affarijiet li qed nitkellmu fuqha hija l-primary healthcare, imma there is a limit, kemm se ddum .… GP illum ma jieħux iktar minn €10.

Imma jekk inti tmur fi kwalunkwe pajjiż fl-Ewropa, that's not what GPs charge, ħafna iżjed.

In-numru ta' GPs f'pajjiżna huwa baxx.

L-infrastruttura li għandhom il-Health Centres, needs to be developed.

Kif se jkollok iżjed tests fil-Health Centre, se tidħol f'iżjed expenditure.

Se żżid l-effiċjenza, but it will not cover.

Pereżempju t-ticket of referral għall-emerġenza.

Minn audit li sar reċentement jirriżulta li minn dawk il-110,000 li jmorru, 3,000 huma riferuti mit-tobba tal-Health Centre u 20,000 huma riferuti mill-privat.

Ma rridux ninsew li fil-privat hemm ħafna iżjed tobba mill-Health Centre, u t-tendenza hi li meta bniedem jimrad u jaħseb li għandu xi ħaġa serja, għandu iżjed tendenza li jmur għand it-tabib li jaf.

Imma over 75,000 l-oħra, huma self-referred.

Issa veru, jekk bniedem jaqa' żewġ sulari u jikser iż-żewġ saqajn mhux se joqgħod imur għat-ticket of referral.

Jiġifieri minnhom dawn, mhumiex kollha self-referred.

Imma hemm iżjed minn nofshom, li mill-esperjenza tagħna naħsbu li mhumiex ġustifikati and they could be handled jekk il-GP privat ikollu iżjed tools biex jaħdem.

Jiġifieri aċċess għas-servizzi u l-GP tal-Health Centre - kif hemm il-Mosta - ikollu l-x-rays u jkollu aċċess għall-informazzjoni.

Hemm ukoll il-problema, li issa daħlet fil-mentalità tan-nies li jekk tmur fid-Dipartiment tal-Emerġenza hemmhekk tinqeda aħjar mill-Health Centre.

U dik trid tiġi tackled mill-politiċi.

THE CHAIRMAN: Għal li jista' jkun, issa hemm sistema li speċjalisti jaħdmu wara nofsinhar u filgħaxija wkoll?

DR MARTIN BALZAN: Illum nistgħu ngħidu li l-operating theatres jibqgħu għaddejjin sas-6.00 p.m. u sas-7.00 p.m. u l-out-patients jibqgħu għaddejjin sat-3.00 p.m. u sal-4.00 p.m. Fil-collective agreement tat-tobba hemm, li dawn jistgħu jiġu estiżi għat-8.00 p.m., imma t-tobba ma jaħdmux waħedhom.

Jiġifieri t-tabib ma jaħdimx waħdu, jaħdem mal-paramediċi kollha, man-nurses, mal-infrastruttura, mal-inġiniera.

Biex tħaddem it-tobba iżjed, l-infrastruttura qiegħda hemmhekk, imma it's up to the management.

It-tabib ma jistax jaħdem waħdu, it's very clear.

U s'issa din għadha ma ġietx implimentata.

Il-vantaġġ li għandek li ttawwal il-ħinijiet – u dak li qed jiġri barra minn Malta – hi li you can use the existing infrastructure.

Inti m'għandekx għalfejn tkabbar l-out-patients, għax minflok qed tuża l-istess kmamar għal tmien sigħat, qed tużahom 12-il siegħa.

Jekk inti għandek CT Scanner, jekk inti kapaċi żżommu 24 siegħa jaħdem … L-MRI qed tibda topera mill-5.00 a.m. Aħjar tuża l-istess equipment iżjed fit-tul milli tixtri żewġ equipments u tħaddem id-doppju nies.

Dik hija t-tendenza fl-Ewropa biex iżżid l-effiċjenza.

What we have to keep in mind hu li d-domanda din is-sena hija inqas mis-sena l-oħra, u s-sena ta' wara se terġa' tikber u s-sena ta' wara terġa' tikber.

Jiġifieri mhux talli hawnhekk l-Onor Fearne għandu problema diffiċli biex ilaħħaq illum, imma he must be aware li minħabba d-demographic shift u l-migration, li qed jiġri hu li despite dak li għamlu gvernijiet preċedenti, id-domanda qed tikber iżjed mir-rata li qed tikber biha s-supply.

U naħseb se neħlu sa financial sustainability.

Aħna qed nirrakkomandaw ukoll li l-entitlement jiġi put in question.

Il-pajjiżi l-iżjed evoluti fl-Ewropa, bħal per eżempju l-Ġermanja, ir-Renju Unit, l-Iskandinavja, jekk inti ma tibqax f'dak il-pajjiż jgħidulek iddeċiedi, fejn se tħallas it-taxxi tiegħek, fejn beħsiebek tieħu t-treatment.

Ma tistax inti titlaq mir-Renju Unit, tagħmel 50 sena l-Awstralja u tmur ir-Renju Unit qisek mhux int. Ma tistax titlaq minn Norveġja .…

Jiġifieri parti mill-financial sustainability mhux talli our system is very generous with our citizens - u aħna naqblu magħha - imma fejn hemm pajjiżi evoluti li .… Iddeċiedi, jew dan il-pajjiż jew għidilna fejn se tħallas.

THE CHAIRMAN: Grazzi tal-proposti.

Dr. Balzan, jiena bħala tabib ukoll, nara li per eżempju meta nirreferi lin-nies għand ċerti surgeons, dawn ikollhom waiting list ta' xahrejn biex jagħmlu operation u oħrajn ikollhom waiting list ta' sena.

DR MARTIN BALZAN: Għandek żewġ fatturi.

Trid tara t-turnover u d-domanda.

Inti jista' jkollok waiting list twila għax għandek turnover baxxa, jew jista' jkollok waiting list twila għax għandek domanda kbira għas-servizz tiegħek.

MR GORDON CARUANA DINGLI: Jiena nippreferi nuża l-kelma "waiting time" milli l-kelma "waiting list".

Għax jekk jiena qed nistenna operazzjoni, li jinteressani hu kemm se nistenna jiena għaliha, u mhux kemm hemm nies oħrajn qed jistennew l-istess operazzjoni.

Dik hija d-differenza bejn waiting time u waiting list.

Irridu niftakru li l-operazzjonijiet mhux kollha l-istess.

Jekk se tagħmel operazzjoni ta' total knee li ddum forsi siegħa jew sagħtejn, hija differenti mill-hernia li ddum nofs siegħa.

Jista' jkun li ċerti surgeons għal ċerti operazzjonijiet, in-nies jistennew iktar.

Ovvjament każijiet ta' cancers ma jistennewx fuq waiting list, jiġifieri aħna nagħmlu dawk l-ewwel u l-operazzjonijiet li mhumiex cancers qegħdin fuq dawn il-waiting times jew waiting lists u jistennew aktar.

Jiġifieri diffiċli tikkompara surgeon ma' surgeon.

DR MARTIN BALZAN: Jiena naħdem fil-Mediċina.

Il-Mediċina hija differenti.

Il-waiting list tiegħi hija bejn xahrejn u tliet xhur.

Jien nipprova li pazjent f'one or two visits insolvilu l-problemi kollha, ħalli mbagħad nibagħtu għand il-GP.

Mhux nibqa' inġibu, inġibu nġibu u l-pazjent ma jkunx jaf fejn qiegħed.

Il-problema li għandi jien, hi li kif inhi s-sistema tal-appointments, fejn jaraw il-vojt jibqgħu jitfgħulek.

Jiġifieri jekk Martin Balzan idawwar ir-rota fast, meta jmorru n-nies jagħmlu l-appuntamenti għand ir-reception isaqsu għal min?

Dak disgħa xhur.

Balzan kemm għandu?

U joqogħdu jitfgħuli.

Jiġifieri jiena l-waiting list ma nistax inġibha inqas minn tliet xhur għaliex kif ninżel taħt it-tliet xhur ikomplu jibagħtu n-nies.

In-nies jgħidu l-waiting list ta' dak hu ta' disa' xhur, mela ħa mmur għand Dr. Balzan għax il-waiting list tiegħu hi ta' xahrejn jew ta' tliet xhur.

ONOR CLAUDIO GRECH: Jekk qed tagħmel l-istess xogħol, għaliex hemm min ikollu waiting time itwal?

DR MARTIN BALZAN: Li qed ngħidlek jien hu li trid tara t-turnover, l-effiċjenza u d-domanda għas-servizzi tiegħek.

There are people who are more popular and there are specialities fejn il-mard ..… Xi ħaġa li naħseb għandi nissuġġerixxi, per eżempju jiena Speċjalista tal-Pulmun, aħna għandna dik li ngħidulha rapid access.

Jiġifieri jekk il-General Practitioner jew tabib fid-Dipartiment tal-Emerġenza jaħseb li persuna għandu cancer, għandu linja strutturata x'għandu jagħmel.

Fl-opinjoni tiegħi għalkemm ħafna GPs .… Illum qiegħda relatively unstructured, jiġifieri għall-każijiet urġenti li huma meritevoli.…

Fuq is-snin ta' qabel, ngħid il-verità, li lili qatt ma ċempluli politiċi jew ċempluli minn ministeri biex inqabbeż lil xi ħadd.

Naf x'ngħidilhom kieku jagħmluha, imma .....

THE CHAIRMAN: Nirringrazzjak.

Is-Segretarju Parlamentari, l-Onor.

Christopher Fearne forsi jixtieq jgħidilna kelma biex nikkonkludu din id-diskussjoni.

CHRISTOPHER FEARNE: Illum diġà kellna okkażjoni li niltaqgħu.

U qed nieħu pjaċir nerġa' narakom għax iġġibuli nostalġija tal-isptar Mater Dei.

THE CHAIRMAN: Mid-dehra ma' kulħadd iltqajt, Onor. Fearne inti.

CHRISTOPHER FEARNE: Naħseb importanti ħafna li nibqgħu niltaqgħu.

L-argument li għamiltu intom it-tnejn f'isem it-tobba, kemm tal-isptarijiet kif ukoll tal-komunità, huma argumenti valida ħafna li diġà kellna ċans niddiskutuhom u jkollna ċans inkomplu niddiskutuhom.

Jiena naħseb li bħalma għedna dalgħodu wkoll, intom mhux biss union, imma assoċjazzjoni li tridu ġġibu 'il quddiem il-professjonijiet tagħna lkoll.

Għax aħna nemmnu li Malta għandha tkun dejjem fuq quddiem fis-servizzi tas-saħħa.

F'challenge li jiena poġġejt quddiemkom biex naħdmu flimkien fuqu dalgħodu – u nirrepetih hawnhekk – hu s-servizz tas-saħħa li diġà huwa tajjeb ħafna, però irridu mmorru – kif jgħidu l-Ingliżi – from good to great.

U naħseb li bl-għajnuna ta' kulħadd, inkluż tal-Oppożizzjoni - li jiena jidhirli li għandha rwol importanti ħafna x'tagħti f'dan il-qasam - imma kif anke ġieli jgħid il-kollega tiegħi u naqbel preċiżament miegħu li ħafna kwestjonijiet fil-qasam tas-saħħa m'għandhomx ikunu ballun politiku.

Naħseb jekk naħdmu lkoll flimkien din il-qabża from good to great nistgħu nagħmluha.

THE CHAIRMAN: Bħala politiċi, id-diskursati u l-proposti li għamiltulna m'għandix dubju li jkunu utili ħafna għalina meta niġu biex nitkellmu bħala parlamentari.

Grazzi ħafna.

L-aħħar union huma l-MUMN, m'hemmx għalfejn nintroduċikom.

Ħalli nibdew billi nisimgħukom tagħmlulna daqsxejn preżentazzjoni dwar l-issues li jolqtu lilkom.

IS-SUR PAUL PACE (President tal-Maltese Union of Midwives and Nurses (MUMN)): Aħna nirrappreżentaw lin-nurses u l-midwives.

Dan l-aħħar qed ikollna anke professjonisti oħrajn li qed jidħlu fi ħdan l-MUMN għax ftaħniha riċentement.

Għandna 'l fuq minn 3,000 membru.

(Interruzzjonijiet)

Qabel ma nibdew nitkellmu fuq is-sitwazzjoni industrijali, naħseb irridu nieħdu snapshot ta' dak li qed jiġri llum fil-Health Centres, biex inkunu nistgħu nifhmu wkoll l-azzjonijiet industrijali li qed jittieħdu.

Aħna naraw li għalkemm sar investiment qawwi bħala finanzi, imma hemm nuqqas ta' viżjoni fil-kura tas-saħħa across the board.

Mhux se nidħol fil-mertu ta' sptar li diġà inbena b'nuqqas kbir ta' sodod, imma anke fuq il-kura primarja.

Il-kura primarja mhijiex kwestjoni ta' tabib, GP jew private practice.

Meta xi ħadd jibgħat wieħed mill-anzjani tagħna f'Health Centre jew l-Isptar Mater Dei minħabba raġuni ta' saħħa, jew inkella għax m'hemmx min jieħu ħsiebhom, ġeneralment in-nuqqasijiet li jsib huma ta' nurses u carers, li huma non eżistenti llum fil-komunità.

Bqajna bis-sistema tas-snin sebgħin tal-polyclinic.

Li l-polyclinics qed jagħtu dak li jistgħu bil-GPs u n-nurses li hemm hemmhekk, imma mbagħad meta tiġi għas-support services fejn ikollok anzjani li ma jkollhomx min jieħu ħsiebhom jew inkella minħabba problemi familjari jew inkella minħabba mard li daħal, ikollhom bżonn assistenza - dawk li ngħidulhom fully dependent patients - illum dik hija nieqsa fis-sistema tas-saħħa tagħna.

THE CHAIRMAN: L-MMDNA u l-Comcare?

IS-SUR PAUL PACE: L-MMDNA li tagħmel hu, li sempliċement tagħmillek xogħol ħafif.

Ġeneralment taħsillek marid jew tagħti xi injection u titlaq 'il barra.

IS-SUR COLIN GALEA (Segretarju Ġenerali tal-Maltese Union of Midwives and Nurses (MUMN)): Il-Comcare hija filter għall-MMDNA, jiġifieri l-MMDNA tmur iżżur il-morda fuq li jirrakkomandawlha l-Comcare.

Filtering minn naħa tal-Gvern biex ikun hemm .....

IS-SUR PAUL PACE: Outreach hija xi ħaġa differenti.

Outreach tkun meta jkollok pazjenti li ħarġu wara operazzjoni u tibqa ddewihom, biex tibqa' tieħu ħsiebhom sempliċement minn naħa ta' dmija, eċċ.

Aħna konna ressaqna anke dokumenti lil Dr. Godfrey Farrugia u issa se nressquhom anke lil Dr. Christropher Fearne u lill-Ministru Konrad Mizzi, fejn rajna l-packages li hemm fil-komunità.

Hemm tliet tipi ta' packages li jużaw barra minn Malta biex kemm jista' jkun iżommu l-morda verament fid-djar tan-nies, u ma jkollhomx bżonn jaqgħu f'dar residenzjali u lanqas fl-Isptar Mater Dei.

U hawnhekk il-viżjoni fil-kura primarja li nibqgħu nsemmu l-polyclinic.

Il-polyclinic mhijiex parti mis-sistema tal-kura primarja tal-komunità.

Sempliċement nibqgħu nirreferu għalihom, għaliex huma l-uniku komunità li qed taqdina.

Imma dawk li jmorru fid-djar tan-nies, dak li ngħidulu family health nurse - li tajna kemm-il darba diversi dokumenti fuqu - għadu nieqes f'dan il-pajjiż.

Kulħadd jaf li qatt ma ħadna in konsiderazzjoni l-elderly generation, u l-problema li hemm.

U nista' ngħid ukoll li bħala numru ta' sodod li se jkun hemm fih dan l-isptar il-ġdid tal-Onkoloġija, se jaqdi l-bżonnijiet tagħna għal ċertu żmien.

Imma se jkollna wkoll sptar tal-Onkoloġija li qed jinbena issa u se jkun żgħir għal numru ta' sodod li għandna bżonn, u li se jkollna bżonn għall-popolazzjoni Maltija.

Fl-Oncology se jkollok żieda ta' sodod fil-palliative care u sodod oħrajn wkoll, imma on the long term kif qed jiżdied sfortunatament il-mard tal-kanċer, se jkollna l-istess problemi li għandna Mater Dei.

Sfortunatament meta tinfetaħ xi ħaġa ġdida - għalkemm kif ngħidu dejjem suppost fis-saħħa m'għandux ikun hemm ballun politiku - nieħdu n-nies jaraw il-binja, nieħdu n-nies jaraw kemm hu sabiħ il-post, imma ma nistgħux ngħidu li xi darba sar man power planning ta' dak l-oġġett li qed jinfetaħ.

Dak jekk niftħu sptar.

Jekk niftħu sala, aħna bħala union mhux talli ma niġux konsultati, imma ġeneralment nisimgħu fuq l-aħbarijiet bħal ħaddieħor.

Barra minn hekk ħaġa li ddejjaqna u tweġġagħna, mhux għax sempliċement tkun ta' staffing levels jew għax ma tkunx sempliċement ta' spazju u areas, imma l-problemi li jħabbtu wiċċhom magħhom l-istaff, huma l-problemi kbar ta' faċilitajiet.

Meta jittieħdu deċiżjonijiet kontroversjali għall-aħħar bħall-famuża deċiżjoni li jinfetħu l-kurituri - li ilhom jinfetħu kemm ilu Mater Dei.

Kellna saħansitra l-ftuħ tas-Stage 2 Recovery li ttieħed fit-theatre, meta lanqas suppost tinfetaħ hemmhekk.

Id-Day Care Unit li mtliet bil-pazjenti tal-mediċina u kellna l-kwestjoni tal-Area 2 tal-emerġenza.

Dawn huma postijiet li kollha saru, nista' ngħid, mingħajr konsultazzjonijiet.

U issa nitkellem dwar id-direttivi li għandna hemmhekk.

L-iktar li jweġġgħu mhux lill-Union - għax wara kollox mhix kwestjoni li tweġġa' lill-union jew lill-infermier – imma lill-pazjent għax dawn il-postijiet mhumiex adegwati biex iżommu l-morda.

Inti meta titfa' n-nurses hemmhekk, anke jekk titfa' kemm suppost, ma jistgħux jaħdmu tajjeb.

Il-privatezza, id-dinjità u l-kura li aħna mgħallmin nagħtu, ma tistax tagħtiha.

U b'hekk tisma' l-weġgħa u r-rabja u forsi nkun appasjonat aktar minn ħaddieħor.

Għax jekk hawn xi professjoni ġol-isptar li litteralment inkunu f'kuntatt mal-marid 24 siegħa kull jum, huma n-nurses u dak il-messaġġ tal-morda aħna nwassluh wkoll.

L-area tal-kurituri - u li se nitkellem fuqha wkoll aktar tard - kienet ħaġa li qatt ma missha tmisset.

U mhux sempliċement għax nitfgħu numru ta' nurses fihom.

L-ewwel ħaġa qatt ma tfajna n-numru ta' nurses fir-ratios li suppost għandhom ikunu stabbiliti.

Issa iktar 'l quddiem nitkellem fuq ratio, imma lanqas għandek il-facilities minimi għax dawn tant jinfetħu bl-għaġġla.

U lanqas jekk tiftaħhom bi ppjanar, trid li jkollok il-facilities li għandek ġo sala, bħal skambella u pultruna.

Biss biss illum meta ngħidu "titfa' sodda", il-kwestjoni mhux li titfa' sodda.

Il-marid irid ħafna iktar minn sodda!

Jekk ikun medical, trid tniżżlu fuq pultruna, irid ikollok oxygen points, irid ikollok fejn jagħmel ħwejġu, skambelli u dawn l-affarijiet.

Mhux nispiċċaw bit-tazzi taħt is-sodda, ħwejġu taħt is-sodda, lanqas għandu fejn jiekol, m'għandekx purtiera għal privacy u d-dinjità tal-marid.

Dawn huma affarijiet li aħna dejjem sħaqna u li qatt ma kellhom isiru f'dan il-punt.

Ħaġa li qed tiġri wkoll, hija li bħala nurses u union qed nsibu problema li wara 2.30 p.m., meta niġu bżonn il-konsulenti biex jagħmlu ċertu discharges u hekk, ma jkunux available fl-isptar.

Sfortunatament jibqa' biss it-tobba, dawk li aħna ngħidulhom tal-għassa li jkunu qed jikkaverjaw firms oħra, li ċertu deċiżjonijiet drastiċi jew inkella ta' discharges dawn ma jistgħux jieħdu.

Għalfejn?

Għax għandhom raġun, il-prassi qegħda ġo Mater Dei li l-konsulent ta' dik il-firm biss jista' jagħmel discharge.

Infatti l-Ingilterra u postijiet oħra meta jkun hemm dak li jgħidulu in patient floating fejn litteralment ikollok aħdar, isfar u mbagħad jaqleb għal aħmar skont il-patient bed occupancy ta' dak l-isptar.

Aħdar meta tkun fi stat normali, kif jibdew jimtlew ikun hemm monitoring ta' monitors fis-swali, fil-kurituri, fejn qed jagħmlu updating every 20 minutes, fejn dawn jagħtuk bed monitoring qawwi tal-isptar kollu.

Kif imbagħad jaraw li l-bed occupancy qed titlà, jaqleb fuq l-isfar, kif jersaq lejn l-aħmar, il-konsulent anke jekk ikunu l-4.00 p.m jew l-5.00 p.m. ikollhom jitilqu minn fejn ikunu u jagħmlu discharges u dak li hemm bżonn, inkella l-isptar ..… (Interuzzjoni) Imma ġo Mater Dei s'issa għadha qatt ma ġiet delegata, hija waħda mill-affarijiet li tista' tiġri.

Ħaġa wkoll li nbatu hija fuq human resources.

Jiġifieri għandna problemi u fejn il-burokrazija tal-Gvern hija tad-daħk.

Barra minn hekk biex tara xi progress fuq l-HR.… Aħna bħala union qed nagħmlu ħafna xogħol litteralment ta' human resources.

Jekk fuq xi file trid toqgħod iċċempel lil DG PAHRO, il-Finanzi, l-HR tad-dipartiment, sempliċement biex taqilgħu minn stadju għall-ieħor.

Xi kultant qishom bi pjaċir.

Isma' hemm dak il-file, hemm dak il-promotion, ipprova mexxihuli, ipprova aħsibli fuqu, fejn mar dak il-file.

U jekk ma jsirx hekk, min-naħa tal-Health Division, ma jsirux dawk il-famużi telefonati.

U xi kultant nista' ngħidlek li meta tara hekk, bħala unions nieħdu aħna abbord u ngħid aħjar nieħu interess jien, inkella l-affari se teħel hemmhekk.

Dawn huma problemi li aħna nħossu li bdew mill-bidu nett.

X'ġara?

Għalfejn għandna daqshekk direttivi?

Ħalli nagħmel daqsxejn analiżi qabel ma nitkellem fuq id-direttivi stess.

Għandna sptar li għalkemm ilu mibni 7 snin, tista' tgħid policies u guidelines, direzzjoni mill-management m'hemmx.

Infatti tidħkux jekk ngħid – m'għandhiex tkun hekk - li ċertu direttivi sempliċement qegħdin biex nagħtu direzzjoni ta' policy jew guidelines x'għandhom jagħmlu n-nurses, għax litteralment hemm vakum.

Nista' nsemmi ħafna eżempji.

Jekk iqum konsulent filgħodu u jiddeċiedi li l-feriti tal-pazjenti m'għandhomx jinbidlu fil-polyclinics imma jġibuhom Mater Dei, m'hemm xejn x'iżommu.

Affarijiet li ġraw dawn, kellna direttivi fuq dawn.

Jekk iqum konsulent filgħodu u fettilu jrid jagħmel 20 admissions u jaf li m'hemmx sodod Mater Dei, m'hemmx xejn x'iżommu.

Affarijiet li ġraw.

Jekk hemm theatre bi slots - għax ngħidu problema tat-teatru - u s-surgeon irid jibqa' għaddej sat-3.00 p.m. meta s-slot tiegħu sas-1.00 p.m. m'hemmx xejn x'iżommu.

Imbagħad ninqabdu aħna bħala nurses f'dawn il-kontroversji.

Għalfejn?

Għax il-manpower planning li għandna hemmhekk ikun sempliċement għal dak ix-xogħol speċifiku.

(Interuzzjoni)

THE CHAIRMAN: Imma l-konsulenti ma jkollhomx patients li jkunu bħala emergency?

IS-SUR PAUL PACE: Le, imbagħad għandek l-electives.

Għamilna ħabta l-electives intellgħuhom minn ġol-pantry.

Litteralment jiġuk filgħodu - u lanqas in-nurses ma jkunu jafu bihom - bil-basket f'idejhom.

Jgħidlek jien bagħatni t-tali professur biex nagħmel it-tali operazzjoni.

IS-SUR COLIN GALEA: M'hemmx koordinament bejn x'se iddaħħal u x'hemm spazju.

IS-SUR PAUL PACE: Litteralment intellgħuh minn ġol-kċina, jinża' u jippreparah minn ġol-kċina - minn ġol-pantry tal-ward - imbagħad titlob 'l Alla sakemm qed joperah – fil-vera sens tal-kelma titlob 'l Alla – li tilħaq tiżvojtalek sodda, jekk le, we are stranded.

Dawk huma .… Imbagħad iddaħħal direttiva biex tagħmel daqsxejn sens li jinqabad l-infermier f'dan it-tip ta' kaos.

THE CHAIRMAN: Għandkom xi proposti dwar il-management?

IS-SUR PAUL PACE: Iva, ġej għalihom aktar tard.

Għandna ċertu direttivi li huma sempliċement to safeguard in-nurses u l-patients from health and safety issues.

Pereżempju l-iktar ħaġa komuni li niltaqgħu magħha hija jidħol nurse f'sala – l-iktar l-iktar fil-kurituri - u dan ma jsib xejn biex jaħdem.

La jsib pilloli, la jsib catheters, la jsib pajpijiet, litteralment ma jsib xejn biex jaħdem.

Iċempillek - ġieli anke bil-lejl – u jgħidlek suppost hawn sitt nurses.

Illum sbaħna bi tnejn, dan kif se ntellgħu l-pazjenti għall-operations?

Għandna lista ta' 7 jew 8 min-nies meta aħna qegħdin żewġ nurses biss.

Dawn min se jtellagħhom?

Nidħlu f'sitwazzjonijiet l-iktar l-iktar anke fil-kurituri.

Jgħidulek hawnhekk lanqas pilloli m'hawn biex nagħti lill-pazjenti, dawn se nmur nisraqhom, se niddubahom … Pereżempju kwestjonijiet oħra fil-kurituri jekk imut pazjent.

Se nkeffnuh fil-kuritur kulħadd jarah.

Se tagħmel ċerti affarijiet invasive bħal blood transfusion, li hija a highly septic technique ġo kuritur, meta dawk huma ultra clean, jista' pazjent ilaqqat infezjoni?

Allura spiċċajna b'direttivi biex ma jkeffnux, jew tagħmlux hekk.

Għax min-naħa tal-isptar qatt ma taw direzzjoni ċara x'policy jew guidelines li tista' tagħti struttura għal dawn l-affarijiet.

Jiġifieri dan wara 7 snin ta' Mater Dei, nistgħu ngħidu li lanqas hemm guidelines għalina l-infermiera, li jgħidulek x'għandek tagħmel f'dawn iċ-ċirkostanzi jekk tinqabad fihom.

Imbagħad għandek direttivi sfortunatament - ma ngħidilhomx dejjem politiċi – għal transfers li saru b'nuqqas ta' ħsieb.

Issa mhux se noqgħod ngħid politiċi jew mhux politiċi għax xi kultant jitlobhom anke l-individwu.

Imma x'kien qed jiġri?

Isir ċaqliq mingħajr dak li jgħidulu replacement.

Illum sala suppost tisbaħ b'6 min-nies minn filgħodu, u minnhom għandek 2 day nurses.

2 day nurses ma jeżistux, telaq it-tali, telaq it-tali u ma ġewx replaced, mela dawn qamu b'nurse wieħed jew tnejn ġo sala li suppost għandek sitta min-nies.

Postijiet jaħarqu bħal Casualty.

Għandek vakanza ta' 16-il ruħ ġol-emerġenza.

Ingħatat Area 2 mingħajr ma żidnilhom in-nurses kemm hemm suppost, b'tali mod li issa għandna direttivi wkoll ġol-emerġenza.

Nista' nsemmi t-teatru.

Neħħejna nurses ta' esperjenza kbira mit-teatru.

Tgħidli għax talbu huma, imma almenu nagħmilhom b'tali sens li ma tagħtix skossi lis-servizz, li jekk se jitilqu dawn, inkun kapaċi ndaħħal xi ħaddieħor minn flokhom.

Hemm available b'tali mod, li ma nagħtix xokkijiet lis-servizz.

Issa nista' nsemmi Mount Carmel, nista' nsemmi ħafna postijiet.

Tgħiduli intom bħala union, kif tidħlu fiha?

Ġeneralment aħna nidħlu fiha mhux għal min ikun qed jinqeda.

Għax min jinqeda ma jiġix għand il-union, dak imur fejn għandu jmur u jinqeda.

Aħna li jiġu għandna, il-kumplament min ħalla warajh.

Dik hi l-problema.

Tgħidli: aħna nidħlu fiha?

Aħna nidħlu fiha..

Dan kulħadd ikollu one bad day, forsi tiġi sick leave jew hekk, imma things stand months on end, il-bniedem jgħejja.

Ġeneralment nurse għandu tliet triqat.

Illum nista' nagħmel studju.

Jew li litteralment jimrad, meta ngħidu burn out ta' vera, iżomm kollox ġo fih u tarah nieżel, li dan lanqas tagħrfu, ma jibqax tajjeb għax-xogħol.

Jew jiżfoga mal-union u jkun irid id-direttivi u jibda jwerżaq magħna għax abbandunajnih - imbagħad jien niżvoga magħkom - jew jirrikorri għas-sick leave.

Ma jmurx għand l-union u jirrikorri għas-sick leave.

L-iktar l-iktar f'postijiet li jaħarqu li l-cancellation of vacation leave ikun sistematiku, jgħidlek jien f'sitt xhur, f'seba' xhur ma' kull ġurnata leave li ktibt, ħasruhieli.

IS-SUR COLIN GALEA: Dan iwassal għal nuqqas ta' Occupational Health and Safety fl-isptarijiet.

THE CHAIRMAN: Thank you tal-overview li tajtna fuq is-sistema kif inhi u fuq il-funzjonijiet tal-union tagħkom.

Nixtieq li nieħdu sehem aħna wkoll fiha din.

Hemm xi ħadd għandu xi kummenti?

IS-SUR PAUL PACE: Issa se ngħid x'inhuma d-direttivi li għandna.

Fil-kurituri għandna għexieren ta' direttivi għan-nurses li jaħdmu hemm, waħda hija li ma jagħtux id-dmija, ma jagħmlux shrouding......

CLAUDIO GRECH: Dawn irtirajtuhom illum?

IS-SUR PAUL PACE: Le, aħna li rtirajna, huma dawk li kellna diskussjonijiet ma' Dr Fearne u għandna agreement.

Ovvjament dawk li m'hemmx qbil fuqhom u l-problemi għadhom hemmhekk, ma rtirajnihomx.

Aħna li rtirajna xi 7 minnhom ...

CLAUDIO GRECH: Għax l-impressjoni kienet li rtirajtu kollox.

IS-SUR PAUL PACE: Dawk li ddiskutejna … issa nsemmi xi uħud li rtirajna.

Kieku rtirajna kollox ....l-istqarrija tagħna tgħid li numru ta' direttivi.

Naħseb konna fair .…

CLAUDIO GRECH: Tajjeb li rtirajtuhom.

IS-SUR PAUL PACE: Irtirajna mhux għax tajjeb, imma għax sempliċement issa nista' nitkellem fuq l-affarijiet kif kienu.

Imma mhux għax naqbel li nirtirawhom.

Għax irridu niftehmu li d-direttivi mhux qegħdin hemm sempliċement to safeguard in-nurses, ħafna minnhom huma safeguard għal marid ukoll.

Jien faċilment nista' ngħid isma': agħtu d-dmija ġol-kurituri, għaddu l-catheters ġol-kurituri.

Imma dan qed nagħmlu a skapitu tal-morda.

Jiġifieri mhux kemm taqbad u tirtirahom.

Mela qed naħdmu sistema vera ħażina.

Pazjent għadu dieħel l-emerġenza, freshly admitted.

Fl-iktar mument li huwa vulnerabbli, il-marid qed ikun fil-kuritur.

L-iktar mument li huwa kritiku, qed ikun fil-kuritur.

Fejn hemm nuqqas ta' nurses.

Il-ftit nurses li hemm, m'għandhomx biex jaħdmu, m'għandhomx servizzi biex jagħtuh.

Fl-iktar mument li pazjent daħal l-isptar għax huwa marid.

Jiġifieri rridu nifhmu d-direttivi huma sempliċement magħmula u magħġna b'sistema li qatt ma kellna nirrikorru għalihom, żgur.

THE CHAIRMAN: Ma taħsibx li d-direttivi se jaffetwaw il-kura tal-pazjent?

Dan bħal meta fl-airport jekk il-ħaddiema tal-airport jagħmlu direttiva, ovvjament in-nies ma jsiefrux imbagħad.

IS-SUR COLIN GALEA: Li jiġri mbagħad, meta jkun hemm direttiva biex ċertu pazjenti li għandhom bżonn id-dmija pereżempju, imbagħad isir an extra effort u l-pazjent flok joqgħod fil-kuritur tinstablu sodda fis-sala.

THE CHAIRMAN: Jekk ikun hemm xi ħadd mejjet fil-kuritur u ma jkeffnuhx.

Ovvjament jekk ma jkeffnuhx...

IS-SUR PAUL PACE: Id-direttivi xi kultant ikunu l-istimulu biex il-management jagħmel an extra effort.

Pereżempju huwa standard practise, li ma' kull 5 pazjenti ikun hemm nurse.

Allura mbagħad jekk għandna dik id-direttiva, ikun hemm dak l-extra effort mill-management, biex jattwa d-direttivi.

B'hekk imbagħad għexna bid-direttivi għal snin twal.

Għax hemm id-direttiva, mhux għax hemm il-bżonn.

Pereżempju huwa basic requirement li ma' kull 5 pazjenti jrid ikun hemm nurse.

Immaġinaw għandek 2 nurses, qed idaħħlu l-morda kollha mill-emerġenza.

Ġieli f'lejl jiddaħħlu fuq 30 marid jew 40 marid.

Apparti li jridu jieħdu ħsieb il-bżonnijiet tal-pazjenti li għandhom fis-sala, li jistgħu jkunu critically ill, meta taf li għandek backlog ta' 2 min-nies.

CHRISTOPHER FEARNE: Jekk tippermettieli nagħmel kumment żgħir, Mr. Chairman.

Aħna naqblu li at the end of the day, l-importanti l-kura li tingħata lill-pazjent u jekk jista' jkun - u naħseb diġà qed niftehmu bejnietna u r-riżultati forsi diġà bdew jidhru - is-soluzzjonijiet nsibuhom qabel ma jiskalaw .....

IS-SUR PAUL PACE: Mhux hekk.

Jekk ikun hemm konsultazzjoni bejn it-tnejn..

CHRISTOPHER FEARNE: Ma jfissirx li qatt mhu se jkollna tilwim industrijali.

IS-SUR PAUL PACE: Dan mhux kwistjoni ta' tilwim.

CHRISTOPHER FEARNE: Imma jekk jista' jkun, ikollna open channels biex dawn l-affarijiet insolvuhom.

Għax nemmnu li ħafna mill-affarijiet li qegħdin tagħmlu qed tagħmluom in good faith.

IS-SUR PAUL PACE: Dan mhux qed nagħmlu direttivi biex inżidu fil-paga tan-nurses, mhux qed nagħmlu direttivi a skapitu tal-but tagħna.

M'għandniex direttivi relatati mal-flus.

IS-SUR COLIN GALEA: Dan kif qed tgħid inti, meta l-management jiġi fuq il-union u jgħidilha isma' jien għandi din is-sitwazzjoni, se jkolli nagħmel hekk, hekk u hekk.

Meta aħna qed nifhmu s-sitwazzjoni, jiġifieri qed nifhmu minn qabel, forsi nistgħu nagħtu xi parir fuq l-affarijiet kif se jiġru.

Allura meta inti ppreparat f'din is-sitwazzjoni, anke kif ġie membru fuqek, qed ikellmek, mhux inti bis-surprises.

Aħna s-surprises ma tantx inħobbuhom, f'daqqa waħda.

Allura bniedem ikun avżat, jaf u jista' jimxi, kif għamilna miegħek.

IS-SUR PAUL PACE: Biss waħda mill-affarijiet li jridu jsiru rigward is-sodod hija żgur li d-discharges iridu jibqgħu jsiru anke wara nofsinhar.

Hija a stumble block qawwija li rajniha diġà fiż-żewġ sptarijiet, fejn il-patient flow system bid-discharges trid tibqa' għaddejja, u nevitaw ħafna pazjenti fil-kurituri.

Ħaġa li qed tiġri wkoll hija l-constant watches.

Il-constant watches biex nagħmluha ċara, ikollok deċiżjoni klinika fejn it-tabib jara li l-pazjent ikun ħafna drabi suwiċidjali u jieħu deċiżjoni li dan ikun under constant watch.

Dan irid ikollu nurse, ġeneralment ta' esperjenza, li jkun qed jagħmel constant watch not more than one metre away f'Mount Carmel u issa daħlitilna wkoll Mater Dei.

THE CHAIRMAN: Imma dawn il-constant watches, taħseb li qed isiru iktar milli hemm bżonn?

IS-SUR PAUL PACE: Din hija deċiżjoni klinika.

Jien jekk tistaqsu l-opinjoni tiegħi, iva, din hija xi kultant perk, li xi tabib ikollu, biex sempliċement jagħti kura aħjar lil xi pazjent li jkun qed jippreferi iktar mill-oħrajn.

Imma ma nidħolx fiha għax m'għandix provi, imma hija deċiżjoni klinika.

Ma jkollnix nurses biex jagħmlu dawn il-constant watches.

Bir-riżultat li jekk dan jitgħallaq jew jagħmel ħsara lilu nnifsu - għax għalhekk ikun constant watch - dan xi ħadd legally irid ikun responsabbli.

Għandna direttiva fejn qed ngħidu li la it is beyond us, u la l-complement tan-nurses qiegħed mas-sala kollha, u ma jiżdiedx il-complement tal-constant watches, allura f'dak il-każ jekk huwa l-constant watch tat-tabib, it-tabib irid jerfa' r-responsabiltà.

Hemm liġi li tgħid li fl-aħħar tal-ġurnata hija r-responsabiltà tat-tabib, u għaldaqstant m'għandux jerfagħha n-nurse għax wara kollox n-nurses ma ntbagħtux għal dawn il-constant watches.

Tajna direzzjoni li n-nurses meta ma jintbagħtulhomx extra nurses għal dawn il-constant watches .…

IS-SUR COLIN GALEA: Biex ma ninftehmux ħażin.

Ma' sala suppost ikun hemm żewġ jew tliet nurses.

Issa jekk jiġi ordnat constant watch, dak in-nurse ma jistax jitnaqqas milli jkompli jieħu ħsieb il-25 marid ieħor biex titfgħu ma wieħed biss.

Allura jrid jiġi provdut nurse għall-constant watch.

Din anke bgħatna petition lill-AG fuqha.

IS-SUR PAUL PACE: Din taħraq ħafna, li jkollok deċiżjoni ta' tabib fejn dan qed jordna constant watch.

Jiġifieri għandek l-onus tar-responsabiltà.

In-nurse tas-sala jċempel lill-management tal-isptar u jgħidlu li hemm tabib li ordnalu constant watch fuq t-tali marid, u għalhekk hemm bżonn iktar nurses.

Il-management jgħidlu li m'għandux nurses biex jagħtih.

Mela dan mhux qed jiġi covered.

Jiġifieri l-kelma constant watch mhix qed tingħata.

U din ħaġa serja, għax meta trattament ordnat ta' tabib mhux qed jingħata, hija gravissima, għax lanqas noħolmuha li xi ħaġa klinika ordnata għall-marid ma tingħatax.

Anke jekk ikun hemm pillola out of stock u t-tabib ordnahielu, jien obbligat bil-liġi li nerġa' nċempel lil dak it-tabib, u ngħidlu dik il-pillola out of stock, aħjar titla' biex tiktiblu xi ħaġa oħra li tkun simili.

Aħna ma nerfgħux responsabbiltà meta treatment ma jingħatax, l-iktar ikun ordnat mit-tabib.

Bħala constant watch - li hija forma ta' treatment - meta din tiġi ordnata u ma tingħatax, l-obbligazzjoni tagħna ninformaw lit-tabib, isma' dan it-tip ta' trattament mhux qed jingħata.

Kif jiġri f'affarijiet oħra.

Kellna direttivi wkoll fit-theatres.

Theatre official slot times, sfortunatament ma teżistix, bil-problema li aħna ngħidulha over running list.

Mela jkollok kirurgu li suppost kellu jieqaf fis-1.00 p.m. U jiġi ieħor ikompli fis-2.00 p.m. Dak il-kirurgu ta' 1.00 p.m. baqa' għaddej, bil-konsegwenza li ġie l-ieħor hemmhekk li beda fit-tieni wieħed.

Imbagħad jgħidu għax mhux qegħdin nurses biżżejjed!

In-nurses jinqabdu f'din is-sitwazzjoni għax litteralment m'hemmx slot times uffiċjali.

Il-lista jagħmilha l-konsulent kif jidhirlu hu mingħajr ħadd ma jagħmel supervision tal-ħin li tkun qegħda fil-lista.

Bil-konsegwenza li jekk illum Mr X fettilu baqa' għaddej bl-operazzjonijiet u tela' Mr Y u ried jibda, trid tara minn fejn se ġġiblu n-nurses għax sempliċement Mr X baqa' għaddej.

Jiġifieri n-nurses jinqabdu - għax hemmhekk il-management ukoll hemm vakum - x'se jagħmlu litteralment.

L-iktar u iktar dan l-aħħar, meta ttieħdet id-deċiżjoni li Stage 2 Recovery – pazjent jagħmel stage one recovery fit-teatru imbagħad jinżel fir-Recovery Area - għax ma jkunx hemm sodod fis-sala, dawn jibqgħu hemmhekk fit-teatru.

Il-pazjent qiegħed fully f'sensih, u dan lanqas jekk jitolbok tazza ilma jew għandu bżonn xi ħaġa, it-theatre mhux equipped li jidħlu n-nies.

Ukoll deċiżjoni li ttieħdet mingħajr konsultazzjoni.

Ħafna minn dawn id-deċiżjonijiet li ttieħdu, il-kelma nurse jew konsultazzjoni man-nurse jew kif se tolqot lin-nurse ħazin, qatt ma rawha, qatt ma ġiet mittieħda.

U hija waħda mill-wegħġat.

U mbagħad b'hekk jiġru d-direttivi.

Għax litteralment id-deċiżjoni ma ttieħditx, mhux għax ittiedet ma' stakeholders - għax din mhix kwestjoni ta' stakeholders biss - imma sempliċement għax it-theatre mhux attrezzat biex tagħmel Stage 2 Recovery.

Imma qed jintuża għalhekk.

Id-Day Care Unit mhix attrezzata li tieħu pazjenti tal-mediċina.

Aħna llum nistgħu ngħidu, li dak li ġie ppjanat f'Mater Dei primarjament, fid-diskussjoni ta' qabel il-migration minn St Luke's għal Mater Dei, kif kellha taħdem dik is-sala, kif kellu jaħdem it-teatru, kisser dan it-tip ta' ippjanar fuq crisis management tad-day to day.

Jiġifieri jekk d-Day Care Unit hija unit li kellhom jinżlu pazjenti tal-ġurnata u minn wara ġurnata, lanqas jorqdu hemm, imma jmorru d-dar, spiċċat bil-pazjenti tal-mediċina jorqdu hemm.

Jiġifieri facilities m'għandhiex dik is-sala.

It-theatre m'għandux facilities li jżomm l-morda hemmhekk.

It-theatre ismu miegħu, topera ruħek, tagħmel ir-Recovery First Stage, tiftaħ għajnejk, tkun stabbli u jniżżluk fis-sala.

Bil-problemi fis-swali dawn jibqgħulek hemm fuq u n-nurses jinqabdu hemmhekk, litteralment x'se nagħmlu, x'se nagħmlu.

Sfortunatament meta ma jsibux wens mill-management, il-port of call tkun l-union.

THE CHAIRMAN: All right hemm il-problema ta' nuqqas ta' sodod li semmejna, li anke tlaħħaq 400, imma bħala union, speċi tieħdu ħsieb in-nurses, imma meta jkun hemm problema biex ma jbatix il-pazjent ma tippruvawx tagħmlu dak id-daqsxejn sagrifiċċju ....

IS-SUR PAUL PACE: Għax din mhijiex xi ħaġa akuta ta' ġimgħa.

Pereżempju meta daħlet Stage 2 Recovery, kienet kważi ilha ġimgħa jew ħmistax.

Qgħadna kwieti, għedna forsi ġiet siegħa ħażina fuq il-pajjiz u tgħid tagħmel sagrifiċċju.

Meta mbagħad jgħaddi xahar, xahrejn, imbagħad tibda tgħid hawnhekk hawn xi ħaġa ħażina ...

IS-SUR COLIN GALEA: Xi ħaġa li xtaqt ngħid, insemmu ħafna l-waiting time u l-waiting list.

Tajjeb li ssolvihom dawn, imma tinsiex li iktar ma topera, trid iktar sodod.

Jiġifieri qabel ma tipprova tagħmel enfasi biex topera aktar, trid iktar sodod.

L-istess ħaġa l-casualty.

Imbilli aħna nnaqqsu l-waiting time tal-casualty u flok tagħmel 8 sigħat tagħmel 3 sigħat, imma mbagħad m'hemmx sodda fejn tmur, inutli, għax jitfgħuk ġo kuritur.

Qabel innaqqsu l-waiting time tal-casualty u nżidu l-waiting list, ejja ħalli noħolqu iktar soddod għax inkella qed nisparaw lejn saqajna.

IS-SUR PAUL PACE: Ħalli nkompli fuq dak li qed jgħid il-kollega tiegħi.

Fl-emerġenza.

Mela jarak il-konsulent u jarak l-ewwel tabib u t-tieni tabib.

Imbagħad tagħmel sagħtejn, tliet sigħat tistenna għax irid jiġi jarak it-tabib tal-firm, toqgħod hemm.

Hemmhekk diġà tellajt sitt sigħat, sebgħa.

Kif jgħaddu sitt sigħat, sebgħa, trid tagħmel 3 sigħat tistenna s-sodda biex l-bed management jiddeċiedi fejn tmur.

Tagħmel span ta' ħdax-il siegħa.

Xi kultant in-nies jgħidulek mort hemm fl-4 ta' filgħodu u 3 min-nies biss kien hemm qabli imma bdew jarawni fis-2.00 p.m.

Kif qed taraw, dawn huma affarijiet li anke xi kultant nidħak.

Issemma l-parking ta' Boffa, kullħadd jaf li hemmhekk għandek sptar fejn m'għandekx fejn tipparkja mkien, lanqas tal-familja.

Nista' nsemmi ħafna affarijiet, biss biss waħda mill-affarijiet li ġrat illum.

Inbidel is-CEO, dik ukoll dħalna fiha.

Kienet deċiżjoni li f'daqqa waħda spiċċajna b'żewġt CEOs.

Wards nqabdu bejn dawn iż-żewġ CEOs u ma kenitx healthy xejn.

Deċiżjoni mingħajr konsultazzjoni mal-konsulenti u l-istakeholders.

Infatti hawnhekk qbilna li jkollna CEO wieħed, imma meta nbidlet, sempliċement imbagħad spiċċajna nurses maqbudin fin-nofs, in-no man's land.

U ħadt pjaċir li llum speċi ġejna back to square one kif konna fl-antik.

Kellna direttivi Għawdex, u kellna direttivi anke fil-maternità.

Numru ta' ċesarji eċċessivi u eżuberanti, anke meta ma jkunx hemm sodod għal mothers.

Dan mhux ma rridux naħdmu, imma jibdew ċertu numru ta' ommijiet għal ħlas fl-istess waqt, meta jafu li m'hemmx sodod għalihom.

Xi kultant qas delivery suites ma jkollna.(Interuzzonijiet) Jibdewhom u ċertu ċesarji jkunu jistgħu jistennew.

THE CHAIRMAN: Id-Dipartiment tal-Onkoloġija li għad irid jiftaħ, dak inti ma taqbilx li jkun parti mill-management ta' Mater Dei?

IS-SUR PAUL PACE: Dik hija stumble block kbira oħra.

Għala?

Inti għandek Boffa, struttura sejra tajjeb, m'għandhiex dawk il-problemi li għandu Mater Dei.

Inti tipprova kemm jista' jkun li l-Isptar Boffa tħallih running smoothly qisu għalih.

L-iktar imbagħad stumble block kbira kien meta smajna li se jintuza bħala pilot project.

L-ewwel ħaġa, sptar tal-onkoloġija fejn għandek pazjenti vera vulnerabbli it's not something to put in a pilot mode.

U jekk għandek sptar sejjer tajjeb, never change a winning horse.

Barra minn hekk ....

THE CHAIRMAN: Barra mill-onkoloġija, l-Isptar Boffa għandu d-dermatoloġija ....

IS-SUR PAUL PACE: Imma 'l quddiem id-dermatoloġija se tispiċċa minn hemmhekk.

Meta jekk Alla jrid jagħmlu l-migration, id-dermatoloġija mhix se tibqa' parti mill-onkoloġija.

Dawk li qed tgħid inti, li llum qegħdin parti minn Boffa, se jitilqu minn hemmhekk.

Tinsiex li għandek 2 wards, ME 2 u Rainbow se jiġu oncology, wara li d-dermatoloġija tidħol hemmhekk.

THE CHAIRMAN: U l-oncology hospital m'għandux biżżejjed sodod ukoll?

IS-SUR PAUL PACE: L-oncology kif qegħdha, għalkemm żidna s-sodod on the long term..

IS-SUR COLIN GALEA: Fi żmien ħames snin, jerġa' jkollna problema.

IS-SUR PAUL PACE: L-iktar l-iktar fejn jidħol palliative care, pereżempju.

Semmejna l-komunità li tibgħat in-nurse d-dar.

Rajna sistema għal cancer patients, li xi kultant il-familji jagħmlu sagrifiċċju u mirakli biex iżommu lil xi ħadd tal-familja d-dar, meta nafu li mhux qed nagħtuhom dak is-sapport neċessarju.

Jiġifieri jkun hemm sitwazzjonijiet fejn l-affarijiet jinbidlu mil-lum għal għada u ma jagħmlux sens.

Din mhux sempliċement konsultazzjoni, trid tavża l-MUMN.

Ma jarawx the ripple effect u l-konsegwenza ta' dak li ġġib magħha.

Kellna direttiva wkoll… Tqum filgħodu u litteralment toħroġlok memo … Daħlet prassi issa ..

CLAUDIO GRECH: Jien għandi ħafna x'nistaqsi kieku.

Għax aħna l-meeting tal-lum kien purament biex nippruvaw niddentifikaw x'inhi l-iktar issue li hija relevanti fiċ-ċirkostanzi preżenti u li qed toħloq concern għal impjegati li tirrappreżentaw intom.

Kieku aħna kellna hawnhekk l-istakeholders prinċipali u kieku tista' tiġi ndirizzata issue ...

IS-SUR PAUL PACE: Ara llum, il-man-power planning huwa nieqes.

Barra minn hekk ittieħdu deċiżjonijiet kliniċi - u lanqas nażżarda ngħid li mill-management għax xi kultant lanqas taf minn fejn jiġu - li l-infermier inqabad fin-nofs u litteralment ġie ma jafx x'se jagħmel.

Kif qed taraw, għandna direttivi kważi għax sempliċement għandna sptar li m'hemmx direzzjoni kif għandek taħdem fih.

Jekk tmur barra minn Malta l-ewwel ma jgħidulek, isma' għandna policies u guidelines għal-konsulenti, policies u guidelines għan-nurses, policies u guidelines għall-physiotherapists .… Kif jaħdem sptar, kif management jagħmel.

Jien nista' nagħtik breakdown ta' nurses neqsin.

F'Mater Dei hemm l'fuq minn 140 nurse nieqsa, għandek 25 ġo Għawdex, 25 oħra San Vincenz u hemm 48 ġol-isptar tal-Oncology il-ġdid li se niġu bżonnhom.

Dan mingħajr ma nsemmu l-investiment li suppost għandu jsir fil-kura primarja.

Health Centres l-inqas li għandhom, forsi fadall xi 25 nurses oħra.

Biss meta nsemmu Health Centres, dawk li għandna llum biss, mingħajr ma nagħmlu investiment fil-kura primarja.

Jiġifieri anke din, nisimgħu l-politiku jgħid li rridu nagħmlu investiment fil-kura primarja.

Biex tagħmel investiment, trid żewġ affarijiet, nies u flus.

Qatt ma ġew investiti, għax in-nies jonqsu u l-flus naqsu wkoll bħala baġit.

Jiġifieri jien li rrid ngħid huwa li hemm 400 nurses short.

Biss barra li għandek dawn il-problemi, ukoll hemm ċertu prattiċi tax-xogħol li jistgħu jtaffu daqsxejn is-sitwazzjoni li hemm.

Għandek in-nuqqas ta' sodod ....Infatti inti trid taħdem bit-tnejn

IS-SUR COLIN GALEA: Wara l-man-power plan hemm in-nuqqas ta' sodod.

Jekk taħdem fuq dawn it-tnejn, issolvi ħafna problemi.

THE CHAIRMAN: Grazzi.

L-Onor.

Christopher Fearne jikkonkludi.

CHRISTOPHER FEARNE: Jien naħseb li l-ispirtu li rridu naħdmu bih hu, li aħna nqisu lilna nfusna partners.

Jiġifieri mhux qisna se nibdew bħala qegħdin fuq il-mejda u naraw fejn se nilħqu kompromess.

Jiġifieri mhix kwestjoni li nilħqu kompromess bejnietna, imma kemm jista' jkun naħdmu flimkien biex insolvu l-problemi li hemm.

Jien naħseb li f'dawn il-ftit ġranet li jiena minn naħa tiegħi ili f'din ir-responsabiltà fuq spallejja, naħseb diġà għamilna progress konsiderevoli u rajna good will min-naħa tagħna u min-naħa tagħkom ukoll.

U nispera li fil-ġranet u fil-ġimgħat li ġejjin, inkunu nistgħu naħdmu iżjed f'dan ir-rigward.

Ma jfissirx li mhux se jkollna tilwimiet, però jien naħseb li għandna ħafna iżjed in komuni milli għandna affarijiet li ma narawx għajn m'għajn.

Fl-aħħar mill-aħħar dejjem irridu naħsbu fil-pazjent, dik ma nixbax ngħidha.

Nirringrazzjakom talli ġejtu, nirringrazzja lilek Mr Chairman, tal-okkażżjoni u lill-Onor.

Claudio Grech li qed ikun kostruttiv ħafna fil-mod kif qed jitkellem, speċjalment għall-fatt li llum jiena qiegħed għall-ewwel darba fuq il-kumitat.

U ukoll li bl-inizjattiva tiegħu qed niltaqgħu llum u se nkomplu niltaqgħu fil-futur.

THE CHAIRMAN: Nirringrazzjakom.

Naġġornaw għal-laqgħa għal tliet ġimgħat wara l-Easter recess.

Fid-9:16 il-Kumitat ikkonkluda.

Proceedings, agenda, minutes and transcripts of the parliamentary committees health